qundao/data-zh-poetry huggingface dataset:
送莫子齐知温州十韵
作者：李洪
朝代：宋

左省涂归地，崭然德望优。
夕辞清禁月，高挂白苹洲。
丹扆深求旧，东嘉庆选侯。
玉堂曾视草，沧海岂乘桴。
奕叶甘棠在，中州雪浪浮。
讙谣五马贵，题赏大龙湫。
颜谢宜方驾，龚黄以上求。
侧聆宣室召，宁效贾胡留。
贱子尝羁宦，名山悔梦游。
黄柑仁寿酒，犹足助觥筹。
送莫子齐知温州十韵
作者：李洪
朝代：宋

左省涂归地，崭然德望优。夕辞清禁月，高挂白蘋洲。丹扆深求旧，东嘉庆选侯。玉堂曾视草，沧海岂乘桴。奕叶甘棠在，中州雪浪浮。欢谣五马贵，题赏大龙湫。颜谢宜方驾，龚黄以上求。侧聆宣室召，宁效贾胡留。贱子尝羁宦，名山悔梦游。黄柑仁寿酒，犹足助觥筹。
送薦福恩老
作者：李洪
朝代：宋

二老相從寂寞濱，往來藜杖特情親。
白頭廬阜閒司馬，杜口毗耶彼上人。
知見普薰金斗域，伽陀語別霅溪瀕。
紅梅已露西來意，要看全提祖令新。
送許季韶倅桂林
作者：李洪
朝代：宋

尺五天邊看頡頏，參辰出處九星霜。
未令掌誥吟紅藥，屢喜嘉言貢皂囊。
懷紱寓居欣會弁，監州歲晚客殊方。
柱林頼有詩書帥，好共驂鸞上玉堂。
送許季韶倅桂林·其一
作者：李洪
朝代：宋

二年鞭弭侍君軒，立仗從來愧不言。
乞得閒官九仙隠，身謀優穩荷明恩。
送許季韶倅桂林·其三
作者：李洪
朝代：宋

除墨猶新濕詔黄，題輿不稱愧龍光。
且觀百粵蛟鱷徙，勿羨九霄鸞鵠翔。
送許季韶倅桂林·其二
作者：李洪
朝代：宋

高枕秋風病骨輕，隨鑾無復起侵星。
銅瓶潄井鎖塵慮，舌本猶堪讀道經。
送許季韶倅桂林·其四
作者：李洪
朝代：宋

文登猶記舊青氈，敢恨瓜期尚六年。
辦取扁舟五湖上，吳松魚蟹不論錢。
送许季韶倅桂林
作者：李洪
朝代：宋

二年鞭弭侍君轩，立仗从来愧不言。乞得閒官九仙隐，身谋优稳荷明恩。高枕秋风病骨轻，随銮无复起侵星。铜瓶漱井锁尘虑，舌本犹堪读道经。除墨犹新湿诏黄，题舆不称愧龙光。且观百粤蛟鳄徙，勿羡九霄鸾鹄翔。文登犹记旧青毡，敢恨瓜期尚六年。办取扁舟五湖上，吴松鱼蟹不论钱。
送许季韶倅桂林
作者：李洪
朝代：宋

尺五天边看颉颃，参辰出处九星霜。未令掌诰吟红药，屡喜嘉言贡皂囊。怀绂寓居欣会弁，监州岁晚客殊方。柱林赖有诗书帅，好共骖鸾上玉堂。
送许季韶倅桂林
作者：李洪
朝代：宋

尺五天边看颉颃，参辰出处九星霜。
未令掌诰吟红药，屡喜嘉言贡皂囊。
怀绂寓居欣会弁，监州岁晚客殊方。
柱林頼有诗书帅，好共骖鸾上玉堂。
送许季韶倅桂林·其一
作者：李洪
朝代：宋

二年鞭弭侍君轩，立仗从来愧不言。乞得閒官九仙隐，身谋优稳荷明恩。
送许季韶倅桂林·其一
作者：李洪
朝代：宋

二年鞭弭侍君轩，立仗从来愧不言。
乞得閒官九仙隠，身谋优稳荷明恩。
送许季韶倅桂林·其三
作者：李洪
朝代：宋
体裁：七言绝句

除墨犹新湿诏黄，题舆不称愧龙光。且观百粤蛟鳄徙，勿羡九霄鸾鹄翔。
送许季韶倅桂林·其二
作者：李洪
朝代：宋

高枕秋风病骨轻，随銮无复起侵星。铜瓶漱井锁尘虑，舌本犹堪读道经。
送许季韶倅桂林·其二
作者：李洪
朝代：宋

高枕秋风病骨轻，随銮无復起侵星。
铜瓶潄井锁尘虑，舌本犹堪读道经。
送许季韶倅桂林·其四
作者：李洪
朝代：宋
体裁：七言绝句

文登犹记旧青毡，敢恨瓜期尚六年。办取扁舟五湖上，吴松鱼蟹不论钱。
送赵德庄右司江东漕二首
作者：李洪
朝代：宋

帝胄英英秀本支，名驹千里众难睎。驰声小选衣冠地，振职中台政事机。礼乐光华持节宠，纶恩献纳赐环归。朝廷俊杰如公少，准拟重来伴紫微。宰士雍容望最优，便期簪笔侍凝旒。暂劳省户弥纶手，稍缓关中馈饷忧。寓直文谟高内阁，褰帷仁政被南州。龙蟠虎踞登临胜，天险防边得细筹。
送赵德庄右司江东漕二首·其一
作者：李洪
朝代：宋
体裁：七言律诗

帝胄英英秀本支，名驹千里众难睎。驰声小选衣冠地，振职中台政事机。礼乐光华持节宠，纶恩献纳赐环归。朝廷俊杰如公少，准拟重来伴紫微。
送赵德庄右司江东漕二首·其二
作者：李洪
朝代：宋
体裁：七言律诗

宰士雍容望最优，便期簪笔侍凝旒。暂劳省户弥纶手，稍缓关中馈饷忧。寓直文谟高内阁，褰帷仁政被南州。龙蟠虎踞登临胜，天险防边得细筹。
送趙德莊右司江東漕二首·其一
作者：李洪
朝代：宋

帝胄英英秀本支，名駒千里衆難睎。
馳聲小選衣冠地，振職中臺政事機。
禮樂光華持節寵，綸恩獻納賜環歸。
朝廷俊傑如公少，準擬重來伴紫微。
送趙德莊右司江東漕二首·其二
作者：李洪
朝代：宋

宰士雍容望最優，便期簪筆侍凝旒。
暫勞省戶彌綸手，稍緩關中饋餉憂。
寓直文謨高內閣，褰帷仁政被南州。
龍蟠虎踞登臨勝，天險防邊得細籌。
送野上人游西山
作者：李洪
朝代：宋
体裁：七言律诗

诗名翰墨独兼全，海上从游十许年。进退两忘中有德，律禅不碍任随缘。岫云又作无心出，桃坞何劳一笑妍。好把经行写新咏，他时寄我小山篇。
送野上人遊西山
作者：李洪
朝代：宋

詩名翰墨獨兼全，海上從游十許年。
進退兩忘中有德，律禪不礙任隨緣。
岫雲又作無心出，桃塢何勞一笑妍。
好把經行寫新詠，他時寄我小山篇。
送錢進思倅吳郡
作者：李洪
朝代：宋

繁雄茂苑侔漢輔，森戟凝香古佳處。
鵷鷺行除半刺賢，萬井提封頼摩拊。
公家名德世有人，伯仲于今見伊呂。
妙齡籍甚馳日邊，粉闈握蘭將振羽。
故爲補外便親養，知已家庭真內舉。
畫鷁鳴鐃催去程，垂虹松江對煙雨。
西北高樓插暮霞，荷芰池光破炎暑。
平分風月助詩興，一諾無事留公府。
却尋館娃歌舞地，麋鹿臺荒盡禾黍。
劍池古色湛寒泉，響屧採香迷島嶼。
仙鬼遺踪杳茫昧，臨賦餘情時訪古。
治中別駕稱展驥，末俗媕娿譏越俎。
簡書獄市抵胡粵，末界馬牛視齊楚。
欲了官事兒輩癡，鉗柅吏欺租賦簿。
退食蕭然絕點埃，亦有佳客酬談麈。
想席未煖詔已頒，穩上丹墀看布武。
故人貧病寄江湖，一衲蒙頭參馬祖。
時憑尺素問沉綿，臨別索詩愧吳語。
送钱进思倅吴郡
作者：李洪
朝代：宋

繁雄茂苑侔汉辅，森戟凝香古佳处。鹓鹭行除半刺贤，万井提封赖摩拊。公家名德世有人，伯仲于今见伊吕。妙龄籍甚驰日边，粉闱握兰将振羽。故为补外便亲养，知已家庭真内举。画鹢鸣铙催去程，垂虹松江对烟雨。西北高楼插暮霞，荷芰池光破炎暑。平分风月助诗兴，一诺无事留公府。却寻馆娃歌舞地，麋鹿台荒尽禾黍。剑池古色湛寒泉，响屧采香迷岛屿。仙鬼遗踪杳茫昧，临赋馀情时访古。治中别驾称展骥，末俗媕娿讥越俎。简书狱市抵胡粤，末界马牛视齐楚。欲了官事儿辈痴，钳柅吏欺租赋簿。退食萧然绝点埃，亦有佳客酬谈麈。想席未煖诏已颁，稳上丹墀看布武。故人贫病寄江湖，一衲蒙头参马祖。时凭尺素问沉绵，临别索诗愧吴语。
送钱进思倅吴郡
作者：李洪
朝代：宋

繁雄茂苑侔汉辅，森戟凝香古佳处。
鹓鹭行除半刺贤，万井提封頼摩拊。
公家名德世有人，伯仲于今见伊吕。
妙龄籍甚驰日边，粉闱握兰将振羽。
故为补外便亲养，知已家庭真内举。
画鹢鸣铙催去程，垂虹松江对烟雨。
西北高楼插暮霞，荷芰池光破炎暑。
平分风月助诗兴，一诺无事留公府。
却寻馆娃歌舞地，麋鹿台荒尽禾黍。
剑池古色湛寒泉，响屧采香迷岛屿。
仙鬼遗踪杳茫昧，临赋余情时访古。
治中别驾称展骥，末俗媕娿讥越俎。
简书狱市抵胡粤，末界马牛视齐楚。
欲了官事儿辈痴，钳柅吏欺租赋簿。
退食萧然绝点埃，亦有佳客酬谈麈。
想席未暖诏已颁，稳上丹墀看布武。
故人贫病寄江湖，一衲蒙头参马祖。
时凭尺素问沉绵，临别索诗愧吴语。
送随公
作者：李洪
朝代：宋

莲社谈经阅几年，住山活计尽随缘。
衔花百鸟未忘物，露地白牛谁着鞭。
得计深居餐老柏，勿疑古涧与寒泉。
他时要伴芸庵隠，竿木逢场不离禅。
送随公
作者：李洪
朝代：宋

莲社谈经阅几年，住山活计尽随缘。衔花百鸟未忘物，露地白牛谁著鞭。得计深居餐老柏，勿疑古涧与寒泉。他时要伴芸庵隐，竿木逢场不离禅。
送隨公
作者：李洪
朝代：宋

蓮社談經閲幾年，住山活計儘隨緣。
銜花百鳥未忘物，露地白牛誰著鞭。
得計深居餐老柏，勿疑古澗與寒泉。
他時要伴芸庵隠，竿木逢場不離禪。
過分水嶺
作者：李洪
朝代：宋

江南山盡處，兩山如石門。
溪流湍激雪，殘日雨猶存。
過分水嶺
作者：李洪
朝代：宋

江南山盡處，開闢如石門。
下有琴筑聲，哀湍激箭奔。
殘雪護峯頂，篁竹如四垣。
老翁僅百歲，曝背抱兒孫。
問之不我譍，嗒然而忘言。
疑爾秦人徒，此類桃花源。
寒日欲西頹，不容駐短轅。
驅車下山去，逼耳聞清猿。
回顧但烟靄，路絕無攀援。
他年儻再逢，共醉老瓦盆。
過婺港
作者：李洪
朝代：宋

已辭悍石嚴灘險，稍快平波婺港行。
夜宿喜逢漁酒市，南風拂面月朧明。
過張司空廟
作者：李洪
朝代：宋

昔人博物豈虛傳，自斸龍泉古獄邊。
今代司空應見慣，斗間何用氣衝天。
過東里
作者：李洪
朝代：宋

林迥蒼烟古，籬踈橘柚黄。
天高風落木，歲晏稻登場。
無復老盆飲，空餘鄰笛傷。
征鴻摩曉月，鎩翮犯嚴霜。
過瑞林院
作者：李洪
朝代：宋

薄暮丹洋宿，嵌巖下百層。
饑鳶鳴獨木，鼯鼠抱寒藤。
壞屋惟餘佛，空廊不見僧。
古人經世志，客寢每宵興。
道中聞啼鳥
作者：李洪
朝代：宋

翠陰叢竹轉山腰，忽聽一聲婆餠焦。
想見故園春社近，杏花消息雨連朝。
道中闻啼鸟
作者：李洪
朝代：宋

翠阴丛竹转山腰，忽听一声婆餠焦。
想见故园春社近，杏花消息雨连朝。
道中闻啼鸟
作者：李洪
朝代：宋

翠阴丛竹转山腰，忽听一声婆饼焦。想见故园春社近，杏花消息雨连朝。
醫僧慧昌小軒
作者：李洪
朝代：宋

小池綠浄數游魚，高柳蟬嘶暑氣虛。
露臉清真雙菡萏，風標閒雅一舂鋤。
囊中時曬君臣藥，肘後新抄和扁書。
只此便爲安穩處，何須林下與山居。
釣臺·其一
作者：李洪
朝代：宋

故人澤畔被羊裘，高挹中天會冕旒。
不使客星侵帝座，謾誇拜衮與封侯。
釣臺·其二
作者：李洪
朝代：宋

古木陰森蔽釣臺，蒼崖石壁倚天開。
當年童稚曾遊處，十八年間復此來。
錢塘遇沈時仲匆匆索別
作者：李洪
朝代：宋

三年啄腐共吞腥，乍解南冠覲舜廷。
新貴論交頭漫白，吾曹相遇眼終青。
休嗔輕薄紛紛雨，還恨分携落落星。
歲晚江湖未歸客，蒯緱彈鋏不堪聽。
錦溪坦上人出示浩然齋詩
作者：李洪
朝代：宋

一室纔方丈，容安亦晏然。
雨花飛燕几，繆篆散沉煙。
軟語欣投芥，安心不離禪。
老夫慙鑿齒，談麈對彌天。
钓台
作者：李洪
朝代：宋

故人泽畔被羊裘，高挹中天会冕旒。不使客星侵帝座，谩誇拜衮与封侯。古木阴森蔽钓台，苍崖石壁倚天开。当年童稚曾游处，十八年间复此来。
钓台·其一
作者：李洪
朝代：宋

故人泽畔被羊裘，高挹中天会冕旒。
不使客星侵帝座，谩夸拜衮与封侯。
钓台·其一
作者：李洪
朝代：宋

故人泽畔被羊裘，高挹中天会冕旒。不使客星侵帝座，谩誇拜衮与封侯。
钓台·其二
作者：李洪
朝代：宋

古木阴森蔽钓台，苍崖石壁倚天开。当年童稚曾游处，十八年间复此来。
钓台·其二
作者：李洪
朝代：宋

古木阴森蔽钓台，苍崖石壁倚天开。
当年童稚曾游处，十八年间復此来。
钱塘遇沈时仲匆匆索别
作者：李洪
朝代：宋
体裁：七言律诗

三年啄腐共吞腥，乍解南冠觐舜廷。新贵论交头漫白，吾曹相遇眼终青。休嗔轻薄纷纷雨，还恨分携落落星。岁晚江湖未归客，蒯缑弹铗不堪听。
锦溪坦上人出示浩然斋诗
作者：李洪
朝代：宋

一室才方丈，容安亦晏然。雨花飞燕几，缪篆散沉烟。软语欣投芥，安心不离禅。老夫惭凿齿，谈麈对弥天。
锦溪坦上人出示浩然斋诗
作者：李洪
朝代：宋

一室纔方丈，容安亦晏然。
雨花飞燕几，缪篆散沉烟。
软语欣投芥，安心不离禅。
老夫惭凿齿，谈麈对弥天。
闻季叔被召小诗为迓
作者：李洪
朝代：宋
体裁：七言律诗

郢人比屋庆循良，忽捧丝纶雨露香。骑竹方迎使君马，赐环已趣舍人装。好刊棠杕追嘉颂，应有阳春播乐章。归侍玉皇香案侧，愿将五色补垂裳。
陈丞相诞日
作者：李洪
朝代：宋

凤纪千龄遇圣君，扶持宗社不无人。欣闻东鲁真儒相，本是中兴旧学臣。玉燕投怀文冠世，天麟呈瑞寿嘉辰。中书更倍汾阳考，宰枋重归转大钧。壶山和气俪神崧，间世钟贤应尹躬。小试经纶安鼎鼐，更恢韬略靖华戎。力陈致主千秋鉴，梦协遐年八十公。不用安期觅瓜枣，蓬莱清浅照方瞳。蝉冕金貂侍帝廷，格天勋业不谭兵。曾闻杨绾无荣利，果见周公致太平。昼锦归来安绿野，宣麻重起系苍生。民歌有衮岩瞻切，要使舆图复两京。两两台符逼斗魁，就盈弥月早春回。细斟静治曹参酒，重放和羹傅说梅。山立时行锡难老，鸾停鹄峙喜多才。千钟未足为公寿，尽挹沧江入寿杯。衮绣于蕃镇九仙，香凝森戟霭非烟。愿同吉甫倾申伯，请继东坡寿乐全。铜狄摩挲五百岁，蟠桃花实一千年。蚤窥东阁观奇士，再入陶镕岂偶然。
陈丞相诞日·其一
作者：李洪
朝代：宋
体裁：七言律诗

凤纪千龄遇圣君，扶持宗社不无人。欣闻东鲁真儒相，本是中兴旧学臣。玉燕投怀文冠世，天麟呈瑞寿嘉辰。中书更倍汾阳考，宰枋重归转大钧。
陈丞相诞日·其三
作者：李洪
朝代：宋

蝉冕金貂侍帝廷，格天勋业不谭兵。曾闻杨绾无荣利，果见周公致太平。昼锦归来安绿野，宣麻重起系苍生。民歌有衮岩瞻切，要使舆图复两京。
陈丞相诞日·其三
作者：李洪
朝代：宋

蝉冕金貂侍帝廷，格天勋业不谭兵。
曾闻杨绾无荣利，果见周公致太平。
昼锦归来安绿野，宣麻重起繫苍生。
民歌有衮岩瞻切，要使舆图復两京。
陈丞相诞日·其二
作者：李洪
朝代：宋

壶山和气俪神崧，间世钟贤应尹躬。小试经纶安鼎鼐，更恢韬略靖华戎。力陈致主千秋鉴，梦协遐年八十公。不用安期觅瓜枣，蓬莱清浅照方瞳。
陈丞相诞日·其二
作者：李洪
朝代：宋

壶山和气俪神崧，间世钟贤应尹躬。
小试经纶安鼎鼐，更恢韬畧靖华戎。
力陈致主千秋鑑，梦协遐年八十公。
不用安期觅瓜枣，蓬莱清浅照方瞳。
陈丞相诞日·其五
作者：李洪
朝代：宋

衮绣于蕃镇九仙，香凝森戟霭非烟。愿同吉甫倾申伯，请继东坡寿乐全。铜狄摩挲五百岁，蟠桃花实一千年。蚤窥东阁观奇士，再入陶镕岂偶然。
陈丞相诞日·其五
作者：李洪
朝代：宋

衮绣于蕃镇九僊，香凝森戟霭非烟。
愿同吉甫倾申伯，请继东坡寿乐全。
铜狄摩挲五百岁，蟠桃花实一千年。
蚤窥东阁观奇士，再入陶镕岂偶然。
陈丞相诞日·其四
作者：李洪
朝代：宋
体裁：七言律诗

两两台符逼斗魁，就盈弥月早春回。细斟静治曹参酒，重放和羹傅说梅。山立时行锡难老，鸾停鹄峙喜多才。千钟未足为公寿，尽挹沧江入寿杯。
陈伯和和经字韵復以为报
作者：李洪
朝代：宋
体裁：七言律诗

说诗夜对老弥明，韦氏传家自一经。盛德于今推鼎甲，闻孙何事亦飘零。囊贫桂玉人逾瘦，袖有珠玑耳暂醒。桃李春残归未得，愁看烟草五门青。
除日立春雪
作者：李洪
朝代：宋

献日春回一日先，勾芒清晓试花权。要看腊雪连春雪，独占新年与旧年。梅绽香唇才半树，柳苏睡眼待三眠。东皇次第开桃李，谁顾寒松涧雪边。
除日立春雪
作者：李洪
朝代：宋

献日春回一日先，勾芒清晓试花权。
要看腊雪连春雪，独占新年与旧年。
梅绽香唇纔半树，柳苏睡眼待三眠。
东皇次第开桃李，谁顾寒松涧雪边。
除日立春雪
作者：李洪
朝代：宋

獻日春回一日先，勾芒清曉試花權。
要看臘雪連春雪，獨占新年與舊年。
梅綻香唇纔半樹，柳蘇睡眼待三眠。
東皇次第開桃李，誰顧寒松澗雪邊。
陪史志道侍郎遍覽南園北第之勝即席賦詩
作者：李洪
朝代：宋

我公胸次妙陶甄，幻出壺中小有天。
地近滄浪占風月，目吞笠澤飽雲煙。
玉盃金盌開新第，燠館凉臺繼昔賢。
聞說傅巖通帝夢，遄歸黄閣卧貂蟬。
陪史志道侍郎遍览南园北第之胜即席赋诗
作者：李洪
朝代：宋

我公胸次妙陶甄，幻出壶中小有天。地近沧浪占风月，目吞笠泽饱云烟。玉杯金盌开新第，燠馆凉台继昔贤。闻说傅岩通帝梦，遄归黄阁卧貂蝉。
陪史志道侍郎遍览南园北第之胜即席赋诗
作者：李洪
朝代：宋
体裁：七言律诗

我公胸次妙陶甄，幻出壶中小有天。地近沧浪占风月，目吞笠泽饱云烟。玉杯金碗开新第，燠馆凉台继昔贤。闻说傅岩通帝梦，遄归黄阁卧貂蝉。
陪朱德应泛丹
作者：李洪
朝代：宋

乘兴扬舲意未穷，俊游真有古人风。
朱陈亲契当年少，李郭仙舟此日同。
山色远看空翠裏，笑声高彻水云中。
贤关求士方虚席，得隽行闻冀北空。
陪朱德应泛丹
作者：李洪
朝代：宋

乘兴扬舲意未穷，俊游真有古人风。朱陈亲契当年少，李郭仙舟此日同。山色远看空翠里，笑声高彻水云中。贤关求士方虚席，得隽行闻冀北空。
陪朱德應泛丹
作者：李洪
朝代：宋

乘興揚舲意未窮，俊遊真有古人風。
朱陳親契當年少，李郭仙舟此日同。
山色遠看空翠裏，笑聲高徹水雲中。
賢關求士方虛席，得雋行聞冀北空。
陳丞相誕日·其一
作者：李洪
朝代：宋

鳳紀千齡遇聖君，扶持宗社不無人。
欣聞東魯真儒相，本是中興舊學臣。
玉燕投懷文冠世，天麟呈瑞壽嘉辰。
中書更倍汾陽考，宰枋重歸轉大鈞。
陳丞相誕日·其三
作者：李洪
朝代：宋

蟬冕金貂侍帝廷，格天勳業不譚兵。
曾聞楊綰無榮利，果見周公致太平。
晝錦歸來安綠野，宣麻重起繫蒼生。
民歌有衮巖瞻切，要使輿圖復兩京。
陳丞相誕日·其二
作者：李洪
朝代：宋

壺山和氣儷神崧，間世鍾賢應尹躬。
小試經綸安鼎鼐，更恢韜畧靖華戎。
力陳致主千秋鑑，夢協遐年八十公。
不用安期覓瓜棗，蓬萊清淺照方瞳。
陳丞相誕日·其五
作者：李洪
朝代：宋

衮繡于蕃鎮九僊，香凝森戟靄非煙。
願同吉甫傾申伯，請繼東坡壽樂全。
銅狄摩挲五百歲，蟠桃花實一千年。
蚤窺東閣觀奇士，再入陶鎔豈偶然。
陳丞相誕日·其四
作者：李洪
朝代：宋

兩兩台符逼斗魁，就盈彌月早春回。
細斟靜治曹參酒，重放和羹傅說梅。
山立時行錫難老，鸞停鵠峙喜多才。
千鍾未足爲公壽，盡挹滄江入壽杯。
陳伯和和經字韻復以爲報
作者：李洪
朝代：宋

說詩夜對老彌明，韋氏傳家自一經。
盛德於今推鼎甲，聞孫何事亦飄零。
囊貧桂玉人逾瘦，袖有珠璣耳暫醒。
桃李春殘歸未得，愁看煙草五門青。
隆兴改元初余为永嘉监仓时登忠义堂睹颜鲁公像知其裔家是邦今阅一纪沿檄莆中遇军事判官邵即其人也因请观常山平原二像并大历颢会昌嗣二诰为赋长句
作者：李洪
朝代：宋

明皇不识颜平原，我观旧史心慨然。天宝末年事大错，边将骋兵相盗权。忽闻渔阳鼓鼙震，二十四郡城无坚。霓裳惊破西行蜀，妃子仓皇死马前。常山平原乃昆弟，屹立砥柱摧腥膻。土门既失陷河朔，天津骂贼须发拳。嗣皇灵武实草创，独坐鹗立中兴年。尚书累月家食粥，诸将列屋罗妖妍。呜呼千载慕廉蔺，曹蜍李志如九泉。莆阳幕府东嘉客，饱闻裔孙家好贤。锦囊重睹忠义像，再拜恨不为执鞭。轻绡盈幅凛生面，髣髴冠剑跻凌烟。况藏二诰墨色古，吾宗赞皇相业传。怜君为米走尘土，七十青衫雪满颠。乃祖精爽跨箕尾，寄书入洛逢飞仙。
隆兴改元初余为永嘉监仓时登忠义堂覩颜鲁公像知其裔家是邦今阅一纪沿檄莆中遇军事判官邵即其人也因请观常山平原二像并大历颢会昌嗣二诰为赋长句
作者：李洪
朝代：宋

明皇不识颜平原，我观旧史心慨然。
天宝末年事大错，边将骋兵相盗权。
忽闻渔阳鼓鼙震，二十四郡城无坚。
霓裳惊破西行蜀，妃子仓皇死马前。
常山平原乃昆弟，屹立砥柱摧腥羶。
土门既失陷河朔，天津骂贼鬚髮拳。
嗣皇灵武实草创，独坐鹗立中兴年。
尚书累月家食粥，诸将列屋罗妖妍。
呜呼千载慕廉蔺，曹蜍李志如九泉。
莆阳幕府东嘉客，饱闻裔孙家好贤。
锦囊重覩忠义像，再拜恨不为执鞭。
轻绡盈幅凛生面，髣髴冠剑跻凌烟。
况藏二诰墨色古，吾宗赞皇相业传。
怜君为米走尘土，七十青衫雪满颠。
乃祖精爽跨箕尾，寄书入洛逢飞僊。
隆興改元初余爲永嘉監倉時登忠義堂覩顔魯公像知其裔家是邦今閲一紀沿檄莆中遇軍事判官邵即其人也因請觀常山平原二像并大曆顥會昌嗣二誥爲賦長句
作者：李洪
朝代：宋

明皇不識顔平原，我觀舊史心慨然。
天寶末年事大錯，邊將騁兵相盜權。
忽聞漁陽鼓鼙震，二十四郡城無堅。
霓裳驚破西行蜀，妃子倉皇死馬前。
常山平原乃昆弟，屹立砥柱摧腥羶。
土門既失陷河朔，天津罵賊鬚髮拳。
嗣皇靈武實草創，獨坐鶚立中興年。
尚書累月家食粥，諸將列屋羅妖妍。
嗚呼千載慕廉藺，曹蜍李志如九泉。
莆陽幕府東嘉客，飽聞裔孫家好賢。
錦囊重覩忠義像，再拜恨不爲執鞭。
輕綃盈幅凜生面，髣髴冠劍躋凌煙。
况藏二誥墨色古，吾宗贊皇相業傳。
憐君爲米走塵土，七十青衫雪滿顛。
乃祖精爽跨箕尾，寄書入洛逢飛僊。
隠岩吴体
作者：李洪
朝代：宋
体裁：七言律诗

屋头日日闯云山，簿领沉迷肯放閒。一行作吏遽如许，三径就荒那得还。绿阴留与后人憩，丛桂时招好客攀。邂逅清泉与白石，岸巾时得洗衰颜。
隠巖吳體
作者：李洪
朝代：宋

屋頭日日闖雲山，簿領沉迷肯放閒。
一行作吏遽如許，三徑就荒那得還。
綠陰留與後人憩，叢桂時招好客攀。
邂逅清泉與白石，岸巾時得洗衰顔。
雙桱
作者：李洪
朝代：宋

古杉翠桱幾千章，勢壓穹巖九暑涼。
匠石它年選隆棟，萬牛回首立明堂。
雨中慈感寺泛舟
作者：李洪
朝代：宋
体裁：七言律诗

渺渺汀舟雨满川，楼台烟霭羃愁边。春风邀勒梅都谢，夜雨淋浪柳尚妍。僧钵偶分蒲塞供，佛香时送水沉烟。佳时更拟携筇出，拾翠人归唤渡船。
雨中慈感寺泛舟
作者：李洪
朝代：宋

渺渺汀舟雨滿川，樓臺煙靄羃愁邊。
春風邀勒梅都謝，夜雨淋浪柳尚妍。
僧鉢偶分蒲塞供，佛香時送水沉煙。
佳時更擬携筇出，拾翠人歸喚渡船。
雨中过幽居寺
作者：李洪
朝代：宋
体裁：七言律诗

柳眼青葱桃萼红，东皇试手放春功。峰峦矗矗孤云耸，涧壑涓涓细水通。出谷抗尘身已去，登高能赋思无穷。驱车更过幽居寺，暂听猿吟杳霭中。
雨中過幽居寺
作者：李洪
朝代：宋

柳眼青葱桃萼紅，東皇試手放春功。
峰巒矗矗孤雲聳，澗壑涓涓細水通。
出谷抗塵身已去，登高能賦思無窮。
驅車更過幽居寺，暫聽猿吟杳靄中。
雨寒
作者：李洪
朝代：宋

昏昏海气助朝寒，风雨萧萧尽日间。室似陈蕃尘不扫，门如陶令昼常关。惟凭茗盌消磨睡，更把诗筒断送閒。悄悄绝无车马至，方知颜巷似深山。
雨寒
作者：李洪
朝代：宋
体裁：七言律诗

昏昏海气助朝寒，风雨萧萧尽日间。室似陈蕃尘不扫，门如陶令昼常关。惟凭茗碗消磨睡，更把诗筒断送閒。悄悄绝无车马至，方知颜巷似深山。
雨寒
作者：李洪
朝代：宋

昏昏海氣助朝寒，風雨蕭蕭盡日間。
室似陳蕃塵不掃，門如陶令晝常關。
惟憑茗盌消磨睡，更把詩筒斷送閒。
悄悄絕無車馬至，方知顔巷似深山。
雪
作者：李洪
朝代：宋

朔风动地似奔雷，瑞雪飞飞偏九垓。玉局尽疑从地涌，银台空讶倚天开。西经佛国千峰外，北过天山万里来。誇赋兔园非我事，直须兴尽棹船回。六幕同云岁又残，忽惊腊雪满群山。谁知曳履涂中去，端有披蓑江上还。三白吉祥千里内，六花飞舞两楹间。诗成自怪无奇语，欲压刘叉思觉悭。
雪·其一
作者：李洪
朝代：宋

朔風動地似奔雷，瑞雪飛飛偏九垓。
玉局盡疑從地湧，銀臺空訝倚天開。
西經佛國千峯外，北過天山萬里來。
誇賦兔園非我事，直須興盡棹船回。
雪·其一
作者：李洪
朝代：宋

朔风动地似奔雷，瑞雪飞飞偏九垓。
玉局尽疑从地涌，银台空讶倚天开。
西经佛国千峯外，北过天山万里来。
夸赋兔园非我事，直须兴尽棹船回。
雪·其一
作者：李洪
朝代：宋

朔风动地似奔雷，瑞雪飞飞偏九垓。玉局尽疑从地涌，银台空讶倚天开。西经佛国千峰外，北过天山万里来。誇赋兔园非我事，直须兴尽棹船回。
雪·其二
作者：李洪
朝代：宋

六幕同云岁又残，忽惊腊雪满羣山。
谁知曳履涂中去，端有披蓑江上还。
三白吉祥千里内，六花飞舞两楹间。
诗成自怪无奇语，欲压刘叉思觉悭。
雪·其二
作者：李洪
朝代：宋

六幕同云岁又残，忽惊腊雪满群山。谁知曳履涂中去，端有披蓑江上还。三白吉祥千里内，六花飞舞两楹间。诗成自怪无奇语，欲压刘叉思觉悭。
雪·其二
作者：李洪
朝代：宋

六幕同雲歲又殘，忽驚臘雪滿羣山。
誰知曳履塗中去，端有披蓑江上還。
三白吉祥千里內，六花飛舞兩楹間。
詩成自怪無奇語，欲壓劉叉思覺慳。
雪中偶成呈周明远
作者：李洪
朝代：宋

巽二初分北帝权，忽飘瑞叶表丰年。随车逐马难为比，入隙开帘绝可怜。冻锁官梅枝袅娜，寒欺塞雁影联翩。袁安门闭惟高卧，遥忆溪头访戴船。
雪中偶成呈周明远
作者：李洪
朝代：宋

巽二初分北帝权，忽飘瑞叶表丰年。
随车逐马难为比，入隙开帘绝可怜。
冻锁官梅枝袅娜，寒欺塞鴈影联翩。
袁安门闭惟高卧，遥忆溪头访戴船。
雪中偶成呈周明遠
作者：李洪
朝代：宋

巽二初分北帝權，忽飄瑞葉表豐年。
隨車逐馬難爲比，入隙開簾絕可憐。
凍鎖官梅枝嫋娜，寒欺塞鴈影聯翩。
袁安門閉惟高卧，遥憶溪頭訪戴船。
雪中問梅
作者：李洪
朝代：宋

雪擁前村路，梅花次第芳。
月邊誰索笑，溪斷忽吹香。
老眼經年別，醒魂異昔狂。
何時真載酒，翠羽伴飛觴。
雪中问梅
作者：李洪
朝代：宋
体裁：五言律诗

雪拥前村路，梅花次第芳。月边谁索笑，溪断忽吹香。老眼经年别，醒魂异昔狂。何时真载酒，翠羽伴飞觞。
題外舅墳庵
作者：李洪
朝代：宋

昔年把酒共看山，猶冀相從物外閒。
零落山邱遽如許，膏肓泉石許誰攀。
形神孰與論三住，夢幻全真悟八還。
拱柏喬松助蕭瑟，獨乘明月弄潺湲。
題安頭陀石室
作者：李洪
朝代：宋

頭陀靈迹閟巖隈，尋勝何人肯暫來。
野鳥銜花無覓處，綠苔封逕看空回。
題崇福院壁
作者：李洪
朝代：宋

十邑驅馳閲四旬，盡空囹圄報吾君。
僧窗漸覺猿吟遠，城市囂塵自此分。
題慈感寺極目軒·其一
作者：李洪
朝代：宋

紅芰敷腴獻笑，青山偃蹇橫陳。
身在水晶宮裏，須信羲皇上人。
題慈感寺極目軒·其三
作者：李洪
朝代：宋

塵眼登臨清曠，水心樓閣崢嶸。
欲見普門大士，菰蒲影裏鐘聲。
題慈感寺極目軒·其二
作者：李洪
朝代：宋

寺枕苕溪一曲，僧依城郭千家。
客至未嘗芡觜，我來恰及荷花。
題戚仲騾綱圖
作者：李洪
朝代：宋

北風吹雪飛千山，雪深山徑難往還。
長林喬木斂秀色，層崖疊嶂彫蒼顔。
山腹癡雲結寒潤，山巔去天不盈寸。
溪湍岩瀑爭喧豗，獸蹄鳥跡皆逃遁。
中有驛使輸皇綱，羣騾任重人束裝。
旌旗不展嵐氣濕，鞍轡穩馭鑾聲鉠。
危橋當道不可過，怒揮鞭箠驅慵惰。
棧閣縈紆鐵勒寒，荆榛暗刺氈衣破。
騾行迢遰風蕭颾，倦來誰復鳴鞭梢。
忽逢大渡凜毛骨，深沉時若潜虬蛟。
作急呼舟渡斯水，尋得舟人來數里。
一舟已去一舟行，掉入深潭浪花起。
舟移岸曲人爭先，牽騾束貨行揮鞭。
蘆深峽束積雪滑，十步九止愁其顛。
騾行隤敗人枵腹，民家借爨黄粱熟。
人餐騾飼幸平恬，其奈門前去程促。
山前山後開梅花，卧溪枯樹寒槎牙。
關情一片青煙下，深閉柴門三四家。
行行漸出平川路，回首千山暝雲霧。
自知驛舍更一程，指點山坳深處住。
解鞍摘貨驛舍寬，地爐榾柮煙辛酸。
羣騾入廐人飽睡，明朝一驛可輸官。
絹落并刀慳數尺，衡從筆墨開胸臆。
盡將此景作此圖，輕描濃抹無凝積。
古來摩詰傳天真，此手那知復入神。
好將一本獻天子，能信邦家本兆民。
題朝陽亭
作者：李洪
朝代：宋

新亭危冠別峯西，萬壑千巖勢總低。
要使登臨高著眼，梧桐應有鳳凰棲。
題李提刑事實
作者：李洪
朝代：宋

百雉安危欬唾中，三平狂寇不言功。
魯連解難高千古，回紇投戈見此公。
欲上史官傳逸事，要觀著令獨稱忠。
儻能配食鄉人社，宗衮宣城偉績同。
題水墨羅漢
作者：李洪
朝代：宋

大士神通超一切，果成道備棲覺地。
龐眉山立孰寫真，水墨良因作遊戲。
明窗棐几氎巾浄，竹爐柏子香雲細。
絛繩乍解目增明，短幅溪藤聯數紙。
當年意匠寄高遠，慘澹風雲生眼底。
穹巖怪石隨步奇，嶽鬼蠻奴凜生意。
僧繇未貌錦幪像，道子曾罷長安市。
手携貝多口忘言，缾瑩琉璃瞻舍利。
或嘿或語或慈威，亦躡芒鞋將渡水。
天女獻供顔如蓮，結習自空花墮袂。
神閒態逸讚莫窮，墨妙筆精足珍祕。
蕭然著我巖壑中，雁蕩經行恍能識。
詩成倒挽兩龍湫，不用韓公爲畫記。
題潘岳擲果圖
作者：李洪
朝代：宋

錦繡文才貌甚都，冶容亂擲果盈車。
披圖宜鑒登徒子，折齒猶勝謝幼輿。
題羅源尉廨壁
作者：李洪
朝代：宋

坐來山氣結層陰，解橐迎凉濯暑襟。
頼有新詩成獨諷，惜無嘉客伴孤斟。
綠荷翻雨傾珠碎，翠竹摇風引鳳吟。
習射更思矍相圃，麗龜試看僕姑金。
題羅源驛用馬駒甫韻·其一
作者：李洪
朝代：宋

今年小稔徧山村，白叟黄童笑倚門。
老瓦爲樽賽田祖，石田多稼慶曾孫。
題羅源驛用馬駒甫韻·其二
作者：李洪
朝代：宋

日斜投宿古禪扉，老宿過同東院西。
到處葛藤無用處，試尋梅萼亞疎籬。
題華亭尉廳梅館·其一
作者：李洪
朝代：宋

古梅瘦竹助蕭疏，剪薙蒿蓬亦甚都。
報政未容須五月，却尋疏影向西湖。
題華亭尉廳梅館·其二
作者：李洪
朝代：宋

掃徑開窗事事新，主人解組似行人。
浮香弄影無因得，試促花神作小春。
題謫仙回舟卧披錦袍圖
作者：李洪
朝代：宋

太白狂歌一酒船，錦袍夜醉楚江邊。
此時應向剡中宿，逼耳清猿月滿川。
題雪峰
作者：李洪
朝代：宋

象骨峯前古道場，簡菴再到愈芬芳。
地平雙徑崇宮殿，名壓三山有雪霜。
栗棘金圈提祖令，奎文寶墨閟宸章。
海昌曾禮光明相，重薦罏中知見香。
題雲間尉廳吏隠
作者：李洪
朝代：宋

東南一尉笑卑栖，小試崑邱並海涯。
千里僧包游雁蕩，九霄鵬翼躍天池。
南昌隠吏真相稱，西蜀參謀更好詩。
官舍從來同傳舍，清規留與後人師。
題鴈蕩圖寄二兄
作者：李洪
朝代：宋

誰知歸鴈亭中客，鼓翼來遊鴈蕩山。
更寄鴈圖憑鴈足，秋風孤鴈苦思還。
题云间尉厅吏隐
作者：李洪
朝代：宋

东南一尉笑卑栖，小试昆邱并海涯。千里僧包游雁荡，九霄鹏翼跃天池。南昌隐吏真相称，西蜀参谋更好诗。官舍从来同传舍，清规留与后人师。
题云间尉厅吏隠
作者：李洪
朝代：宋

东南一尉笑卑栖，小试昆邱并海涯。
千里僧包游雁荡，九霄鹏翼跃天池。
南昌隠吏真相称，西蜀参谋更好诗。
官舍从来同传舍，清规留与后人师。
题华亭尉厅梅馆
作者：李洪
朝代：宋

古梅瘦竹助萧疏，剪薙蒿蓬亦甚都。报政未容须五月，却寻疏影向西湖。扫径开窗事事新，主人解组似行人。浮香弄影无因得，试促花神作小春。
题华亭尉厅梅馆·其一
作者：李洪
朝代：宋
体裁：七言绝句

古梅瘦竹助萧疏，剪薙蒿蓬亦甚都。报政未容须五月，却寻疏影向西湖。
题华亭尉厅梅馆·其二
作者：李洪
朝代：宋
体裁：七言绝句

扫径开窗事事新，主人解组似行人。浮香弄影无因得，试促花神作小春。
题外舅坟庵
作者：李洪
朝代：宋
体裁：七言律诗

昔年把酒共看山，犹冀相从物外閒。零落山邱遽如许，膏肓泉石许谁攀。形神孰与论三住，梦幻全真悟八还。拱柏乔松助萧瑟，独乘明月弄潺湲。
题安头陀石室
作者：李洪
朝代：宋
体裁：七言绝句

头陀灵迹閟岩隈，寻胜何人肯暂来。野鸟衔花无觅处，绿苔封径看空回。
题崇福院壁
作者：李洪
朝代：宋
体裁：七言绝句

十邑驱驰阅四旬，尽空囹圄报吾君。僧窗渐觉猿吟远，城市嚣尘自此分。
题慈感寺极目轩
作者：李洪
朝代：宋

红芰敷腴献笑，青山偃蹇横陈。身在水晶宫里，须信羲皇上人。寺枕苕溪一曲，僧依城郭千家。客至未尝芡觜，我来恰及荷花。尘眼登临清旷，水心楼阁峥嵘。欲见普门大士，菰蒲影里钟声。
题慈感寺极目轩·其一
作者：李洪
朝代：宋

红芰敷腴献笑，青山偃蹇横陈。
身在水晶宫裏，须信羲皇上人。
题慈感寺极目轩·其一
作者：李洪
朝代：宋

红芰敷腴献笑，青山偃蹇横陈。身在水晶宫里，须信羲皇上人。
题慈感寺极目轩·其三
作者：李洪
朝代：宋

尘眼登临清旷，水心楼阁峥嵘。
欲见普门大士，菰蒲影裏钟声。
题慈感寺极目轩·其三
作者：李洪
朝代：宋

尘眼登临清旷，水心楼阁峥嵘。欲见普门大士，菰蒲影里钟声。
题慈感寺极目轩·其二
作者：李洪
朝代：宋
体裁：六言诗

寺枕苕溪一曲，僧依城郭千家。客至未尝芡觜，我来恰及荷花。
题戚仲骡纲图
作者：李洪
朝代：宋

北风吹雪飞千山，雪深山径难往还。长林乔木敛秀色，层崖叠嶂彫苍颜。山腹痴云结寒润，山巅去天不盈寸。溪湍岩瀑争喧豗，兽蹄鸟迹皆逃遁。中有驿使输皇纲，群骡任重人束装。旌旗不展岚气湿，鞍辔稳驭銮声鉠。危桥当道不可过，怒挥鞭箠驱慵惰。栈阁萦纡铁勒寒，荆榛暗刺毡衣破。骡行迢遰风萧颾，倦来谁复鸣鞭梢。忽逢大渡凛毛骨，深沉时若潜虬蛟。作急呼舟渡斯水，寻得舟人来数里。一舟已去一舟行，掉入深潭浪花起。舟移岸曲人争先，牵骡束货行挥鞭。芦深峡束积雪滑，十步九止愁其颠。骡行隤败人枵腹，民家借爨黄粱熟。人餐骡饲幸平恬，其奈门前去程促。山前山后开梅花，卧溪枯树寒槎牙。关情一片青烟下，深闭柴门三四家。行行渐出平川路，回首千山暝云雾。自知驿舍更一程，指点山坳深处住。解鞍摘货驿舍宽，地炉榾柮烟辛酸。群骡入厩人饱睡，明朝一驿可输官。绢落并刀悭数尺，衡从笔墨开胸臆。尽将此景作此图，轻描浓抹无凝积。古来摩诘传天真，此手那知复入神。好将一本献天子，能信邦家本兆民。
题戚仲骡纲图
作者：李洪
朝代：宋

北风吹雪飞千山，雪深山径难往还。
长林乔木敛秀色，层崖迭嶂雕苍颜。
山腹痴云结寒润，山巅去天不盈寸。
溪湍岩瀑争喧豗，兽蹄鸟迹皆逃遁。
中有驿使输皇纲，羣骡任重人束装。
旌旗不展岚气湿，鞍辔稳驭銮声鉠。
危桥当道不可过，怒挥鞭棰驱慵惰。
栈阁萦纡铁勒寒，荆榛暗刺毡衣破。
骡行迢遰风萧颾，倦来谁復鸣鞭梢。
忽逢大渡凛毛骨，深沉时若潜虬蛟。
作急呼舟渡斯水，寻得舟人来数里。
一舟已去一舟行，掉入深潭浪花起。
舟移岸曲人争先，牵骡束货行挥鞭。
芦深峡束积雪滑，十步九止愁其颠。
骡行隤败人枵腹，民家借爨黄粱熟。
人餐骡饲幸平恬，其奈门前去程促。
山前山后开梅花，卧溪枯树寒槎牙。
关情一片青烟下，深闭柴门三四家。
行行渐出平川路，回首千山暝云雾。
自知驿舍更一程，指点山坳深处住。
解鞍摘货驿舍宽，地炉榾柮烟辛酸。
羣骡入廐人饱睡，明朝一驿可输官。
绢落并刀悭数尺，衡从笔墨开胸臆。
尽将此景作此图，轻描浓抹无凝积。
古来摩诘传天真，此手那知復入神。
好将一本献天子，能信邦家本兆民。
题朝阳亭
作者：李洪
朝代：宋

新亭危冠别峯西，万壑千岩势总低。
要使登临高着眼，梧桐应有凤凰栖。
题朝阳亭
作者：李洪
朝代：宋

新亭危冠别峰西，万壑千岩势总低。要使登临高著眼，梧桐应有凤凰栖。
题李提刑事实
作者：李洪
朝代：宋

百雉安危欬唾中，三平狂寇不言功。
鲁连解难高千古，回纥投戈见此公。
欲上史官传逸事，要观着令独称忠。
傥能配食乡人社，宗衮宣城伟绩同。
题李提刑事实
作者：李洪
朝代：宋

百雉安危欬唾中，三平狂寇不言功。鲁连解难高千古，回纥投戈见此公。欲上史官传逸事，要观著令独称忠。傥能配食乡人社，宗衮宣城伟绩同。
题水墨罗汉
作者：李洪
朝代：宋

大士神通超一切，果成道备栖觉地。庞眉山立孰写真，水墨良因作游戏。明窗棐几氎巾净，竹炉柏子香云细。绦绳乍解目增明，短幅溪藤联数纸。当年意匠寄高远，惨澹风云生眼底。穹岩怪石随步奇，岳鬼蛮奴凛生意。僧繇未貌锦幪像，道子曾罢长安市。手携贝多口忘言，瓶瑩琉璃瞻舍利。或嘿或语或慈威，亦蹑芒鞋将渡水。天女献供颜如莲，结习自空花堕袂。神閒态逸赞莫穷，墨妙笔精足珍秘。萧然著我岩壑中，雁荡经行恍能识。诗成倒挽两龙湫，不用韩公为画记。
题水墨罗汉
作者：李洪
朝代：宋
体裁：古风

大士神通超一切，果成道备栖觉地。庞眉山立孰写真，水墨良因作游戏。明窗棐几氎巾净，竹炉柏子香云细。绦绳乍解目增明，短幅溪藤联数纸。当年意匠寄高远，惨澹风云生眼底。穹岩怪石随步奇，岳鬼蛮奴凛生意。僧繇未貌锦幪像，道子曾罢长安市。手携贝多口忘言，瓶莹琉璃瞻舍利。或嘿或语或慈威，亦蹑芒鞋将渡水。天女献供颜如莲，结习自空花堕袂。神閒态逸赞莫穷，墨妙笔精足珍秘。萧然著我岩壑中，雁荡经行恍能识。诗成倒挽两龙湫，不用韩公为画记。
题水墨罗汉
作者：李洪
朝代：宋

大士神通超一切，果成道备栖觉地。
庞眉山立孰写真，水墨良因作游戏。
明窗棐几氎巾浄，竹炉柏子香云细。
绦绳乍解目增明，短幅溪藤联数纸。
当年意匠寄高远，惨澹风云生眼底。
穹岩怪石随步奇，岳鬼蛮奴凛生意。
僧繇未貌锦幪像，道子曾罢长安市。
手携贝多口忘言，缾莹琉璃瞻舍利。
或嘿或语或慈威，亦蹑芒鞋将渡水。
天女献供颜如莲，结习自空花堕袂。
神閒态逸讚莫穷，墨妙笔精足珍秘。
萧然着我岩壑中，雁荡经行恍能识。
诗成倒挽两龙湫，不用韩公为画记。
题潘岳掷果图
作者：李洪
朝代：宋
体裁：七言绝句

锦绣文才貌甚都，冶容乱掷果盈车。披图宜鉴登徒子，折齿犹胜谢幼舆。
题罗源尉廨壁
作者：李洪
朝代：宋

坐来山气结层阴，解橐迎凉濯暑襟。赖有新诗成独讽，惜无嘉客伴孤斟。绿荷翻雨倾珠碎，翠竹摇风引凤吟。习射更思矍相圃，丽龟试看仆姑金。
题罗源尉廨壁
作者：李洪
朝代：宋

坐来山气结层阴，解橐迎凉濯暑襟。
頼有新诗成独讽，惜无嘉客伴孤斟。
绿荷翻雨倾珠碎，翠竹摇风引凤吟。
习射更思矍相圃，丽龟试看仆姑金。
题罗源驿用马驹甫韵
作者：李洪
朝代：宋

今年小稔遍山村，白叟黄童笑倚门。老瓦为樽赛田祖，石田多稼庆曾孙。日斜投宿古禅扉，老宿过同东院西。到处葛藤无用处，试寻梅萼亚疏篱。
题罗源驿用马驹甫韵·其一
作者：李洪
朝代：宋

今年小稔徧山村，白叟黄童笑倚门。
老瓦为樽赛田祖，石田多稼庆曾孙。
题罗源驿用马驹甫韵·其一
作者：李洪
朝代：宋

今年小稔遍山村，白叟黄童笑倚门。老瓦为樽赛田祖，石田多稼庆曾孙。
题罗源驿用马驹甫韵·其二
作者：李洪
朝代：宋

日斜投宿古禅扉，老宿过同东院西。
到处葛藤无用处，试寻梅萼亚疎篱。
题罗源驿用马驹甫韵·其二
作者：李洪
朝代：宋

日斜投宿古禅扉，老宿过同东院西。到处葛藤无用处，试寻梅萼亚疏篱。
题谪仙回舟卧披锦袍图
作者：李洪
朝代：宋
体裁：七言绝句

太白狂歌一酒船，锦袍夜醉楚江边。此时应向剡中宿，逼耳清猿月满川。
题雁荡图寄二兄
作者：李洪
朝代：宋

谁知归雁亭中客，鼓翼来游雁荡山。更寄雁图凭雁足，秋风孤雁苦思还。
题雪峰
作者：李洪
朝代：宋

象骨峯前古道场，简庵再到愈芬芳。
地平双径崇宫殿，名压三山有雪霜。
栗棘金圈提祖令，奎文宝墨閟宸章。
海昌曾礼光明相，重荐垆中知见香。
题雪峰
作者：李洪
朝代：宋

象骨峰前古道场，简庵再到愈芬芳。地平双径崇宫殿，名压三山有雪霜。栗棘金圈提祖令，奎文宝墨閟宸章。海昌曾礼光明相，重荐垆中知见香。
题鴈荡图寄二兄
作者：李洪
朝代：宋

谁知归鴈亭中客，鼓翼来游鴈荡山。
更寄鴈图凭鴈足，秋风孤鴈苦思还。
飛霞洞謝公巖呈元量
作者：李洪
朝代：宋

謝公遺躅閟蒼苔，乘興飛霞得得來。
洞鎖暮雲松偃蹇，江涵白月影徘徊。
吾曹趣了癡兒計，蘿徑難留俗駕回。
安得麻姑能送酒，他時藉草共傳杯。
飞霞洞谢公岩呈元量
作者：李洪
朝代：宋
体裁：七言律诗

谢公遗躅閟苍苔，乘兴飞霞得得来。洞锁暮云松偃蹇，江涵白月影徘徊。吾曹趣了痴儿计，萝径难留俗驾回。安得麻姑能送酒，他时藉草共传杯。
飲桂香茶簡翁及甫
作者：李洪
朝代：宋

午睡初醒緩注湯，一甌清露沃詩腸。
疑君昔日探蟾窟，猶带天邊桂子香。
餞史開府奉祠歸四明·其一
作者：李洪
朝代：宋

千載風雲佐命期，黑頭先冠鳳凰池。
赤明龍漢昇平運，河目龜文柱石姿。
譚笑功成調鼎鼐，燮和元化請華夷。
拂衣袖手林泉樂，咸仰中興帝者師。
餞史開府奉祠歸四明·其三
作者：李洪
朝代：宋

千里全閩按八州，曾聞三相衮衣遊。
誰知今代甘盤學，寬盡吾皇南顧憂。
家給乞漿皆得酒，年豐賣劒有耕牛。
詩歌綠竹爲公壽，父子應須並相周。
餞史開府奉祠歸四明·其二
作者：李洪
朝代：宋

衮繡貂蟬侍太清，致身將相極儒生。
三槐正位巖瞻峻，兩鎮交兵節制榮。
晝錦蚤傳留鑑水，召棠重喜蔽龍城。
願將閭里新謠詠，長和滔滔西峽聲。
餞史開府奉祠歸四明·其四
作者：李洪
朝代：宋

主眷方隆便乞身，共欽勇退解樞鈞。
湖山勝槩神仙宅，文武崇勳社稷臣。
未許赤松陪杖屨，却須黄閣再經綸。
蒼生指日爲霖雨，仄耳宣麻寵數新。
饮桂香茶简翁及甫
作者：李洪
朝代：宋
体裁：七言绝句

午睡初醒缓注汤，一瓯清露沃诗肠。疑君昔日探蟾窟，犹带天边桂子香。
饯史开府奉祠归四明
作者：李洪
朝代：宋

千载风云佐命期，黑头先冠凤凰池。赤明龙汉升平运，河目龟文柱石姿。谭笑功成调鼎鼐，燮和元化请华夷。拂衣袖手林泉乐，咸仰中兴帝者师。衮绣貂蝉侍太清，致身将相极儒生。三槐正位岩瞻峻，两镇交兵节制荣。昼锦蚤传留鉴水，召棠重喜蔽龙城。愿将闾里新谣咏，长和滔滔西峡声。千里全闽按八州，曾闻三相衮衣游。谁知今代甘盘学，宽尽吾皇南顾忧。家给乞浆皆得酒，年丰卖剑有耕牛。诗歌绿竹为公寿，父子应须并相周。主眷方隆便乞身，共钦勇退解枢钧。湖山胜槩神仙宅，文武崇勋社稷臣。未许赤松陪杖屦，却须黄阁再经纶。苍生指日为霖雨，仄耳宣麻宠数新。
饯史开府奉祠归四明·其一
作者：李洪
朝代：宋

千载风云佐命期，黑头先冠凤凰池。赤明龙汉升平运，河目龟文柱石姿。谭笑功成调鼎鼐，燮和元化请华夷。拂衣袖手林泉乐，咸仰中兴帝者师。
饯史开府奉祠归四明·其一
作者：李洪
朝代：宋

千载风云佐命期，黑头先冠凤凰池。
赤明龙汉昇平运，河目龟文柱石姿。
谭笑功成调鼎鼐，燮和元化请华夷。
拂衣袖手林泉乐，咸仰中兴帝者师。
饯史开府奉祠归四明·其三
作者：李洪
朝代：宋

千里全闽按八州，曾闻三相衮衣游。谁知今代甘盘学，宽尽吾皇南顾忧。家给乞浆皆得酒，年丰卖剑有耕牛。诗歌绿竹为公寿，父子应须并相周。
饯史开府奉祠归四明·其三
作者：李洪
朝代：宋

千里全闽按八州，曾闻三相衮衣游。
谁知今代甘盘学，宽尽吾皇南顾忧。
家给乞浆皆得酒，年丰卖劒有耕牛。
诗歌绿竹为公寿，父子应须并相周。
饯史开府奉祠归四明·其二
作者：李洪
朝代：宋

衮绣貂蝉侍太清，致身将相极儒生。三槐正位岩瞻峻，两镇交兵节制荣。昼锦蚤传留鉴水，召棠重喜蔽龙城。愿将闾里新谣咏，长和滔滔西峡声。
饯史开府奉祠归四明·其二
作者：李洪
朝代：宋

衮绣貂蝉侍太清，致身将相极儒生。
三槐正位岩瞻峻，两镇交兵节制荣。
昼锦蚤传留鑑水，召棠重喜蔽龙城。
愿将闾里新谣咏，长和滔滔西峡声。
饯史开府奉祠归四明·其四
作者：李洪
朝代：宋
体裁：七言律诗

主眷方隆便乞身，共钦勇退解枢钧。湖山胜槩神仙宅，文武崇勋社稷臣。未许赤松陪杖屦，却须黄阁再经纶。苍生指日为霖雨，仄耳宣麻宠数新。
騎騾
作者：李洪
朝代：宋

留城北去去分騾，冷笑親朋駟馬多。
頼得勁蹄無可礙，一鞭安穩過沙河。
骑骡
作者：李洪
朝代：宋

留城北去去分骡，冷笑亲朋驷马多。赖得劲蹄无可碍，一鞭安稳过沙河。
骑骡
作者：李洪
朝代：宋

留城北去去分骡，冷笑亲朋驷马多。
頼得劲蹄无可碍，一鞭安稳过沙河。
鷄菜岭
作者：李洪
朝代：宋

烟雨蒙蒙不湿衣，春风欺客逞寒威。
篮舆无着新愁处，小酌村醪款竹扉。
鷄菜嶺
作者：李洪
朝代：宋

烟雨濛濛不濕衣，春風欺客逞寒威。
籃輿無著新愁處，小酌村醪款竹扉。
鷓鴣天
作者：李洪
朝代：宋

十月南閩未有霜。蕉林蔗圃鬱相望。壓枝橄欖渾如畫，透甲香橙半弄黃。斟綠醑，泛滄浪。白沙翠竹近溫湯。分明水墨山陰道，只欠冰溪雪月光。
鸡菜岭
作者：李洪
朝代：宋

烟雨濛濛不湿衣，春风欺客逞寒威。篮舆无著新愁处，小酌村醪款竹扉。
鹧鸪天·送客至汤泉
作者：李洪
朝代：宋
体裁：词

十月南闽未有霜。蕉林蔗圃郁相望。压枝橄榄浑如画，透甲香橙半弄黄。斟绿醑，泛沧浪。白沙翠竹近温汤。分明水墨山阴道，只欠冰溪雪月光。
鹧鸪天（送客至汤泉）
作者：李洪
朝代：宋

十月南闽未有霜。蕉林蔗圃郁相望。压枝橄榄浑如画，透甲香橙半弄黄。
斟录醑，泛沧浪。白沙翠竹近温汤。分明水墨山阴道，只欠冰谿雪月光。
黄大声见和再用韵
作者：李洪
朝代：宋
体裁：五言律诗

楼船欣集事，筹画见优长。倦雨休征旆，披襟纳晚凉。輶轩同谕蜀，昼锦暂还乡。何幸贻珠玉，流传过乐浪。
黄大聲見和再用韻
作者：李洪
朝代：宋

樓船欣集事，籌畫見優長。
倦雨休征旆，披襟納晚凉。
輶軒同諭蜀，晝錦暫還鄉。
何幸貽珠玉，流傳過樂浪。
黄碧
作者：李洪
朝代：宋

軒臺鑄鼎已飛昇，留與仙祠萬古名。
羽駕霓旌鎖深翠，無因暫聽步虛聲。
黄碧
作者：李洪
朝代：宋

轩台铸鼎已飞升，留与仙祠万古名。羽驾霓旌锁深翠，无因暂听步虚声。
黄碧
作者：李洪
朝代：宋

轩台铸鼎已飞昇，留与仙祠万古名。
羽驾霓旌锁深翠，无因暂听步虚声。
龍井
作者：李洪
朝代：宋

無熱龍宮北道場，人天瞻禮玉毫光。
璽書重疊兩朝賜，更助吾皇節雨晹。
龍爪瑞花
作者：李洪
朝代：宋

嶔𡼭石壁倚長松，古讖今觀龍爪紅。
何事偏私閒草木，狀元家住嶺西東。
龙井
作者：李洪
朝代：宋

无热龙宫北道场，人天瞻礼玉毫光。玺书重叠两朝赐，更助吾皇节雨旸。
龙井
作者：李洪
朝代：宋

无热龙宫北道场，人天瞻礼玉毫光。
玺书重迭两朝赐，更助吾皇节雨晹。
龙爪瑞花
作者：李洪
朝代：宋

嵚？石壁倚长松，古谶今观龙爪红。何事偏私閒草木，状元家住岭西东。
龙爪瑞花
作者：李洪
朝代：宋
体裁：七言绝句

嵚�石壁倚长松，古谶今观龙爪红。何事偏私閒草木，状元家住岭西东。
龙爪瑞花
作者：李洪
朝代：宋

嵚𡼭石壁倚长松，古谶今观龙爪红。
何事偏私閒草木，状元家住岭西东。
一春無日不飲遂作肺嗽效樂天體
作者：李流謙
朝代：宋

生與酒俱生，長與酒俱長。
行時酒在樽，坐時酒在盎。
一日不舉酒，一日眉不放。
春來身無事，結客鏖勝賞。
南山步新堤，西湖撐彩舫。
或飛名園蓋，或祖都門帳。
大酌須淋漓，小酌猶酣暢。
家山忽入夢，江頭問兩槳。
友社惜我去，共和驪駒唱。
劇飲連晝夜，大似灌鼠壤。
不往慍眉須，好意難棄忘。
平生無肺病，因茲作微恙。
終夕勞喘呀，如吹竹筒樣。
積痰動盈缶，嚥吐不停吭。
童奴更謁諫，浸恐傷府藏。
萬里寄一身，節宣豈宜爽。
蒭蕘不可遺，予心默云當。
飲食著聖經，觀頤識爻象。
慣習未易奪，剛制乃所尚。
初如鍵弩牙，又類遏溪漲。
稍稍撤觴斝，久之絕悵望。
腸枯與吻燥，但當吸瀣沆。
宵枕遂小康，其效疾影響。
遽言終止之，未敢保其往。
酒頌我文章，酒徒我鈎黨。
有時倚危樓，搔首獨惆悵。
大藥不可求，此物足憑仗。
陶謝匪沉酗，遺意覘彿彷。
下士聞道笑，識者眉睫上。
更欲買黄金，歸鑄杜康像。
七夕
作者：李流謙
朝代：宋

火金鏖攻電雷擊，風從西來火折北。
向來勝負吾已分，物極而顛勢其必。
露盤清濯房櫳秋，冰壺冷浸乾坤骨。
明河指點三星橫，天上靈期有幽約。
寒機軋軋終年思，危橋納納萬山隔。
不知今夕果何夕，洞房幽懽寸陰疾。
仙人與世當異馳，一念蕭然證無極。
情之所鍾豈其然，婉孌合匹此疑褻。
巫娥神力造化通，撫摩神禹授祕策。
百靈後先相開鑿，脫我蛟鰐骨再肉。
楚大夫玉何人哉，枕茵誣之神所殛。
姑置是事勿復問，一扇微凉萬金直。
有景如此可小了，况復我友一世傑。
其文如玉雅過之，共作清詩洗汙蔑。
兒曹瓜果羅庭除，拜祈天孫巧可乞。
何如侑我花前樽，得巧未必如得拙。
君看鳴鳩安鵲巢，大勝狡兔營三窟。
七夕馬逸已而獲之
作者：李流謙
朝代：宋

門外喧呼驚失馬，天邊未暇問牽牛。
報恩不作雀銜玉，快意遂爲鷹脫韝。
他日盖帷吾已許，暮年繩勒汝應羞。
故知多憶橫門道，定厭青絲久絡頭。
七曲祠
作者：李流謙
朝代：宋

天生絕代英，夢想見儀形。
桂殿風凝綠，苔宮雨護青。
雲雷通翕忽，洞穴閟陰靈。
只有丹心苦，聊將託杳冥。
七月十七日游浮山值夜未快所觀急歸作詩
作者：李流謙
朝代：宋

田疇渺渺平一望，側嶺橫峯環四向。
那知中有此巉巖，倚天削鐵三千丈。
坤靈湧出薦地寶，方嶠飛來憩靈仗。
我來暑濕未解圍，薄日烘烘雲盎盎。
投鞭濯手趨深殿，稽首虛皇注遐想。
黄昏食罷亟就枕，殷地鼻雷飜疊嶂。
夜深風雨來萬騎，勢欲拔山投莽蒼。
明朝幽徑一丈泥，淺猶沒屨深沒杖。
仙游咫尺邈霄漢，但倚危欄嘿惆悵。
琳宮危絕何由上，祕洞幽深倦探訪。
獨尋荒碣考歲月，更覓遺民問疇曩。
雲舄朝飛溪漲深，玄猿夜答空山響。
過門初欲快雄嚼，染指誰能當大饗。
會求靈藥插羽翮，未分風帆隔崑閬。
詩作監盟神所臨，後約有期吾敢爽。
七月十六日離鄂渚
作者：李流謙
朝代：宋

一萍泛泛幾時休，昨日黄州又鄂州。
醉語醒來都不記，小灣才轉失南樓。
上牛頭山
作者：李流謙
朝代：宋

馬首多經歷，牛頭到未嘗。
平川成岌嶪，諸剎寄微茫。
像設尊千古，香燈走四方。
來陪僧粥飯，此願幾時償。
上費邛州
作者：李流謙
朝代：宋

疏茅裂萬戶，百戰未易得。
一識荆州面，不作半錢直。
朝曦明生東，夜斗光炯北。
皎皎羣目用，餘影到盆隙。
共在一世間，能無一世傑。
要渠兩眼青，洞此寸心赤。
使君絕不凡，白璧生徑尺。
龔黄漢循吏，阮謝晉人物。
稍稽一節趨，戯從五府辟。
端知付兩轓，乃用倡九牧。
春風長桑柘，豚犢飽柵櫪。
遺秉利寡婦，負戴無斑白。
靈河貫中國，寸地沾滴瀝。
三公乃故事，企踵榮晝接。
慕用吾已夙，願見憂不亟。
聊欲寫我心，敢幸康而色。
賓庖月照俎，談閣風滿席。
秋霜濕征衣，行李驚遽迫。
戀軒寄悲嘯，孤恨繞華㦸。
權輿置身地，大冶天地窄。
相馬不相肉，剖玉莫剖石。
狗盜何足言，囊錐有奇客。
下巖
作者：李流謙
朝代：宋

掃雲躋絕磴，倚竹破蒼苔。
凍澀冰簾捲，塵侵佛閣摧。
僧殘無給侍，墨妙雜輿臺。
就使匆匆去，猶勝不一來。
中秋月色甚佳病不及觀
作者：李流謙
朝代：宋

斲月如冰輪，不知幾玉斧。
寒光十萬里，餘影到牖戶。
我病欲强出，瘦骨怯風露。
技癢時不禁，窗隙窺皓素。
年年到中秋，此夕日夜數。
酒熟客不至，景勝人或負。
燕鴻初何心，亦作不相遇。
拊几但悲嘯，看劍欲狂舞。
幽蟲不相干，空階自言語。
中秋玩月以東坡詩不擇茅簷與市樓况我官居似蓬島爲韻得似字
作者：李流謙
朝代：宋

十年中秋不見月，譬之去國唯喜似。
朝來氛翳崩厥角，天公粲然一啟齒。
夕月可占此其祥，枯龜未必知許事。
黄昏天宇開琉璃，出雲微覘摶空勢。
要人故自作遲遲，悵望豈知空歲歲。
玉峰一掌開喬嶽，銀海千尋湧平地。
光吞箕斗不自持，影薄魚龍無處避。
烟林差差鳥未定，露草涓涓螢暗墜。
唯我心源初不動，炯炯摩尼照濁水。
四門宏開衆陰伏，六藝高懸百家廢。
餘輝切勿丐老蚌，尤物溺人非所貴。
何如美酒入詩腸，化作錦囊珠字字。
南樓萬丈高切雲，彈壓山川據要會。
當年老子興不淺，閒據胡床想風味。
今人未必輸古人，况復我友半傑士。
凌晨尺紙飛羽檄，一約而來羶集蟻。
夜如何其不須問，酌盡滄溟放君起。
酒酣起舞踏寒影，滿地瓊瑶驚破碎。
仙娥手拊丹桂樹，裛裛天香落襟袂。
洞天六六我所家，摩拍洪崖肩綺季。
霞雲不著著青衫，生恐羣仙笑憔悴。
旁人勸我聊爾耳，仙娥好意君勿阻。
海鯨背穩風力强，看我轉頭三萬里。
中秋翫月分韻得一字
作者：李流謙
朝代：宋

向來高樓月，人境居第一。
天福不得再，天意亦叵測。
濁河幸一澄，威鳳乃屢出。
過日惜清玩，草具成勝集。
共詠昔年詩，仍是昔年客。
酒闌感存沒，悲歡異今昔。
懷我盤谷翁，蘂宮此何夕。
仰瞻雲漢章，正恐翁手緝。
躡雲侍琅輿，頗恨無此骨。
拭淚罷清酌，覽鏡有華髮。
久留蕪湖待巨卿仲甄不至
作者：李流謙
朝代：宋

吳波晴浸夕陽紅，一語丁寧北去鴻。
頗覺淹留添髮白，不妨羞澀剩囊空。
枕頭靠睡禁長日，舸背占旗惜便風。
想得家山俱在夢，亦應煩悶略相同。
予客三池王正卿以四絕見寄次其韻·其一
作者：李流謙
朝代：宋

山房鏁劍澀生塵，獨鶴沙邊久念羣。
我有好詩誰畫得，一江殘照數峯雲。
予客三池王正卿以四絕見寄次其韻·其三
作者：李流謙
朝代：宋

佳人望斷日平西，可意相逢眼底稀。
漫說携家終是客，開愁唯有醉淋衣。
予客三池王正卿以四絕見寄次其韻·其二
作者：李流謙
朝代：宋

夢中行盡好山川，照水征鴻影自寒。
若向紫巖樓上過，爲傳片紙報平安。
予客三池王正卿以四絕見寄次其韻·其四
作者：李流謙
朝代：宋

我來在處說君名，小軸人爭睹鳳星。
放却他時能致此，定知阮眼爲君青。
予游潼川將訪魏城令君李仲明而不果作此寄之
作者：李流謙
朝代：宋

骨肉纏恩愛，友朋綴情義。
於君若兼之，何生結此契。
朅來東川游，咫尺桃李縣。
引車意甚决，牽衣事輒挽。
我如空中雲，隨風出巖岫。
又如波上舟，東西聽水手。
有心不能酬，富貴那可必。
富貴吾不願，此見未宜失。
裁詩說相思，過鴈或堪託。
鴈能見君子，嗟予鴈不若。
予舊服朮迂其效棄去比過臨邛蒙李丈分惠并副以詩次其韻以自警
作者：李流謙
朝代：宋

是身如芭蕉，敢保金石固。
得生况尪陋，愧彼碩且武。
百萬護一喘，人自疑竊斧。
靈根著異效，嘗資一溉助。
苦邀旦夕驗，棄去悔昔誤。
那知百破衣，豈易一線補。
滄溟稱微溜，九仞亦拳土。
見彈思炙美，拊手鴞未許。
九州作秦鼎，萬生入燖煮。
赫然一炊頃，衆忿久已貯。
碑方嶧山夸，骨作驪山腐。
初心欲速耳，竟不守門戶。
吾宗活人手，一諾輕季布。
緘詩遣分送，愛我骨肉似。
恐爲石髓凝，亦防山鬼妬。
汲汲事服餌，長謠記所自。
願求必世仁，借秦諭其故。
解牛得養生，持問子莊子。
二月十七日同子友過宇文氏莊觀海棠二絕·其一
作者：李流謙
朝代：宋

漸老花羞人不羞，枉因風雨結春愁。
意行忽欲江東去，錦帳三分半未收。
二月十七日同子友過宇文氏莊觀海棠二絕·其二
作者：李流謙
朝代：宋

長橋納納裊東風，倒射斜陽千丈紅。
晚色自佳人不見，青山翠霧碧波中。
五百羅漢洞
作者：李流謙
朝代：宋

五百雲霞侶，同胞生佛家。
不貪三昧酒，共駕一乘車。
猿餽霜餘果，僧烹粥後茶。
我來無供養，唯讀妙蓮華。
井上即事
作者：李流謙
朝代：宋

九陌黄塵涴客裾，隨人亦恐到茅廬。
朝朝山色供憑檻，夜夜溪聲伴讀書。
可要功名驚宇宙，分知骨相合樵漁。
晚來小艇衝煙出，江上有人爭賣魚。
人日同諸公自馬谿登道宿無爲
作者：李流謙
朝代：宋

塵埃瞇目浸填胸，日日青山在夢中。
改歲人家無一事，並游文社有諸公。
招提夜語驚山鬼，野店春沽醉病翁。
綠塢紅村誰境界，自憑好句占東風。
代上閬中章使君
作者：李流謙
朝代：宋

九區混軌文，正宁垂衣裳。
公家轉洪鈞，一氣斡混茫。
蠻夷奉琛貢，月窟東扶桑。
至今有遺黎，盛德登樂章。
溢慶久愈衍，丹穴俱鸞凰。
祖烈肖挺挺，德音續琅琅。
尊彜琢璠璵，薦廟流中黄。
銅符專城居，健翼翕不張。
黼座錄故家，雲路登方將。
省寺窺步武，禁闥覘翱翔。
相門出鼎槐，八葉有前芳。
一樗無所材，擁腫蔽道傍。
門戶岌重大，俛首慙肯堂。
得邑萬山間，晝夜鞭跛䍧。
斗升頼急養，山海祈深藏。
古人重己知，漆炭固未償。
靴板庭趨初，躔宿望煌煌。
委身大爐冶，正懼呵不祥。
丹鼎儻可舐，鷄犬同飛揚。
代人上李制參生辰
作者：李流謙
朝代：宋

乾坤不許一塵隔，誰倒天河濯秋色。
鵠鷺心性冰雪魂，造物著意不倉卒。
星斗並煥仰斯文，準繩不愆宗絕德。
當年只作充閭喜，不知此人係邦國。
錦囊名章小游戲，上公啟齒嘆孤出。
太白要是天上人，少陵屢作諸侯客。
朝來日照黄金巵，諸生登堂作生日。
鳳麟媲德公厭聞，丹砂續年笑無益。
試問公家白髮翁，五千微言不老術。
代送陳都大赴召
作者：李流謙
朝代：宋

庭前梧葉西風起，三峽秋光凈如洗。
仙帆一舸此入覲，靈鼉擊鼓馮夷喜。
七閩山水天下奇，摧秀搴英瑞斯世。
要知曠代乃一見，鳳巢阿閭麟游畤。
彤庭紫闥足夷步，萬里西來將使指。
西南榷牧古所重，陰削盜資寬國計。
臺家選任皆偉人，遠極隴秦包越嶲。
我公經略出咳唾，凜凜霜威肅頹靡。
飛聲一日到冕旒，四輦促還不留轡。
從來大材須大用，豈有如公才一使。
東夷盟血猶未乾，豺豹固應防嚙噬。
公歸爲國須遠謀，平躋兩禁躐三事。
飄零孤翮得廣厦，晨啄暮栖方竊庇。
驪駒清唱不忍聞，東望慨然增歎喟。
他時黄閣未遐遺，猶願登堂拜簪履。
以春草碧色分韻送朱師古知雒縣得色字
作者：李流謙
朝代：宋

二年客殊方，送君我鄉邑。
豈不念家山，對此好風月。
何以慰羈旅，眼穿離鴻翼。
寄聲賀父老，壺漿迓郊陌。
令君臺閣人，九霄帝不隔。
新書嚴入縣，驅驥就轅軛。
手持朱絲絃，欲奏南風律。
此意寧不佳，此事未易得。
姑置馴桑雉，先辦繞床物。
相顧一大笑，浮我當舉白。
長魚隨鰍鰕，枯澤未容尺。
驚雷忽破地，起視已無迹。
春湖波如天，酒作鵝兒色。
映君眉間黄，領此醉勿惜。
明朝出門看，扁舟大江側。
以雙筆贈照老用前韻
作者：李流謙
朝代：宋

三窟驅除後，千毫束縛初。
得封才五等，進位合中書。
炯炯銀鈎粲，翩翩薤葉疎。
惡詩同遣贈，荒類要君鋤。
仲明兄弟訪別郊居
作者：李流謙
朝代：宋

眼遠孤帆沒，臨流一悵然。
分携惜此日，作惡驗中年。
惟有加餐祝，仍期得句傳。
相看俱四十，香火好因緣。
仲明留少城未還予將歸矣留詩別之
作者：李流謙
朝代：宋

判袂四十日，望君君不來。
過門先問訊，立馬屢徘徊。
正坐牽歸夢，無緣把別杯。
鶴山果西去，會面更悠哉。
仲甄見和復用韻
作者：李流謙
朝代：宋

坎止流行亦漫然，斯文未喪本關天。
冥鴻雲外知誰報，怨鶴山中不得眠。
連榻故人非楚越，杖藜幽約在林泉。
盛詞終日供吟諷，骨換元知久學仙。
任德廣通判拉游長松以詩見貽次其韻·其一
作者：李流謙
朝代：宋

稽首頭陀問八還，揚眉應已破玄關。
苦無骨相侯千戶，薄有生涯屋數間。
笑讀道書蒙絳帕，喜澆茗椀酌青山。
從公一瓣薰知見，谷霧無心澤豹斑。
任德廣通判拉游長松以詩見貽次其韻·其三
作者：李流謙
朝代：宋

已成倦鳥不知還，碌碌無奇合抱關。
五斗未供雞鶩飽，一身長占簿書間。
何妨使我留東閣，久自從公仰泰山。
佳句傳來渾舍喜，亟將病目洗斕斑。
任德廣通判拉游長松以詩見貽次其韻·其二
作者：李流謙
朝代：宋

鷺行鴛列幾時還，虎豹何曾限九關。
雜沓羣公半天上，婆娑老子但塵間。
平戎正倚二三策，招隠休論大小山。
浯水斷崖磨欲盡，憑君染筆續彪斑。
信口十絕·其一
作者：李流謙
朝代：宋

細雨蕭蕭懶出門，爐薰消盡有餘溫。
案頭不著閒文字，時把楞嚴信手翻。
信口十絕·其一〇
作者：李流謙
朝代：宋

獻玉遭刖我自笑，因黥得封人未量。
百年相勸但飽飯，從渠蟻穴自侯王。
信口十絕·其七
作者：李流謙
朝代：宋

庭前幽草何人種，又是緣階數尺長。
主管風光元要此，可憐魏紫與姚黄。
信口十絕·其三
作者：李流謙
朝代：宋

漫說昭君第一人，氈車萬里託羌渾。
君王下詔求傾國，不爲琵琶略斷魂。
信口十絕·其九
作者：李流謙
朝代：宋

慕陶徵君吾本意，我亦能耕妻肯鋤。
贏得少年腰脚健，芒鞋却自勝肩輿。
信口十絕·其二
作者：李流謙
朝代：宋

縛虎斷蛟空有意，毀車殺馬且偷閒。
憑君呼我爲居士，一味臨流與看山。
信口十絕·其五
作者：李流謙
朝代：宋

山僧三十尚童烏，危坐相看一語無。
沸鼎可憐魚欲爛，不知眼底著冰壺。
信口十絕·其八
作者：李流謙
朝代：宋

早眠晏起從疎懶，醉舞狂歌任性靈。
丈八蛇矛胸次著，人言屈子愧劉伶。
信口十絕·其六
作者：李流謙
朝代：宋

園林換葉日初長，竹閣蓮塘意思凉。
除却種花并釀酒，更無一事可思量。
信口十絕·其四
作者：李流謙
朝代：宋

只須終日醉騰騰，冷看榮枯本不曾。
蟻子側坡逢白雨，婁囉與鈍兩無憑。
偶失一丹瓢戲書
作者：李流謙
朝代：宋

誰取一瓢去，虛勞九轉功。
徵杯驚羽化，開畫嘆幮空。
已墮寧論甑，雖亡未失弓。
人間閒得喪，盡付綠樽中。
偶成·其一
作者：李流謙
朝代：宋

早年種竹作漁竿，笠澤煙波夢未闌。
已向塵根消縛脫，猶將文字校甘酸。
風松自有閒宮徵，溪鷺初無俗肺肝。
最愛少游平日語，墮鳶跕跕遣心寒。
偶成·其一
作者：李流謙
朝代：宋

驕陽前日擬鎔金，積雨逢秋却厭淫。
本自乘除無德怨，枉勞嗔旱復嗔霖。
偶成·其一〇
作者：李流謙
朝代：宋

仲明我友一肝腸，愛子慇勤出妙方。
病後藥囊真壁壘，老來貝葉是資糧。
偶成·其七
作者：李流謙
朝代：宋

樂天已貴盃常把，元亮雖貧飲亦豪。
等是逍遥吾自擇，不能爲白但爲陶。
偶成·其三
作者：李流謙
朝代：宋

離家記得臘前時，吹盡飛花了不知。
傍枕厭聽連曉雨，援毫愁賦送春詩。
百年直好平章看，萬事仍須爛熟思。
臣朔不堪當世用，唯應索米救朝饑。
偶成·其三
作者：李流謙
朝代：宋

黄流衮衮蹴天來，截岸夷洲不可裁。
鳬鶩疆封遽如許，莫貪浩渺徑須回。
偶成·其九
作者：李流謙
朝代：宋

眼入平蕪隔暝霞，有兄官滿未歸家。
三人兄弟仍三處，指點飛鴻一嘆嗟。
偶成·其二
作者：李流謙
朝代：宋

人生偶爾竟何須，點檢閒身一事無。
可笑戰蝸猶曳甲，不妨夢蟻却分符。
夜凉白月誰相過，酒盡清樽可更沽。
作箇生涯若箇是，步兵不擬哭窮途。
偶成·其二
作者：李流謙
朝代：宋

小溪淺涸如焦釜，一雨朝來萬馬奔。
舉手欄邊誇海若，已無餘瀝到缾盆。
偶成·其五
作者：李流謙
朝代：宋

爺娘把筆祝功名，四十衣衫半是塵。
倦去引杯成獨嘯，兒癡失學未須嗔。
偶成·其八
作者：李流謙
朝代：宋

有弟書來喚我歸，客情偏覺雨聲知。
恰當濁浪粘空際，正是青山到夢時。
偶成·其六
作者：李流謙
朝代：宋

未老形骸足自支，唯憂多病釀成衰。
詩書猶作發丘將，稽首竺乾真我師。
偶成·其四
作者：李流謙
朝代：宋

獨行飽飯腹屢捫，欲出未出星縱橫。
梅花於人遠近好，月色隨我東西明。
香來適與鼻觀會，夜久忽遣毛骨驚。
急須喚取陳夫子，欲與平章此段清。
偶成·其四
作者：李流謙
朝代：宋

畏日得凉才小愜，因秋感歲却成悲。
君看八萬四千劫，只在爐熏起滅時。
偶連日食鷄夜夢有截一支者頗憐之有謂予言雞之被烹酷過於是驚覺作此詩以自警
作者：李流謙
朝代：宋

平生不喜殺，殺戒宿所欽。
累此多病身，蔬食慙未能。
連日乏庖供，隻雞薦肴蒸。
異夢發宵驚，截支血霪霪。
旁立爲咨嗟，或人惠嘉音。
見牛未見羊，盍不推此心。
萬生均一愛，豈較人與禽。
君看雞遭烹，楚痛甚斧砧。
撫枕矍然悟，此豈神所箴。
驚魂欲違幹，駭汗屢洒膺。
內懼仍自欣，小差輒相懲。
白璧護微疵，寧非憂之深。
長平四十萬，一掃輕蟻蠅。
暴殄置不問，天邪匪聾喑。
稔惡侈後罰，幽誅毒炮燖。
冥冥思昔愆，栗栗厲素襟。
贖魚有前章，併以警侈淫。
偶題·其一
作者：李流謙
朝代：宋

小溝溶漾可涉，彩舫夷猶不驚。
晚酌忽逢名酒，當時打破愁城。
偶題·其二
作者：李流謙
朝代：宋

遥岑數寸斜日，楊柳一江晚烟。
追恨風拘雨阻，那知鴈後花前。
僕盡半月之力僅得五詩而和仲落筆成十章俊哉予所甚畏也勉作二章答和仲三章述懷庶滿其數云·其一
作者：李流謙
朝代：宋

向來得祕藏，著意國風初。
一字嘔心出，十篇隨手書。
天成新句熟，月煅古人疎。
長鎩非君敵，區區恃棘鋤。
僕盡半月之力僅得五詩而和仲落筆成十章俊哉予所甚畏也勉作二章答和仲三章述懷庶滿其數云·其二
作者：李流謙
朝代：宋

慷慨揮毫際，倉黄展卷初。
少寬誅寇檄，已草納降書。
恃勝防君失，輸籌笑我疎。
班龍落誰手，芝草費人鋤。
允成載酒見過作此示之
作者：李流謙
朝代：宋

乘興初非約，相過不作難。
酒寬隨量飲，花好盡情看。
春已無多子，人誰有此歡。
明朝各行役，塵土上征鞍。
元日泛舟分韻得大字
作者：李流謙
朝代：宋

春從沙際生，白石映淺瀨。
一舟何自橫，玄寄倏與會。
今日是何朝，亦恐魚鳥怪。
曉暾破宿雨，換歲無此快。
柁工貌閑暇，一篙有三昧。
夷猶我無心，上下聽汝輩。
斷崖舂濤波，千古意不改。
中流浸玻璃，綠浄吾苦愛。
林深故疎密，山遠自明晦。
隔江見人家，短籬護畦菜。
蓑笠弄晚色，真樂在牛背。
稍能薄輸征，武陵豈天外。
吾曹二三子，勿作碌碌待。
濤戎嘆山河，塵凡累纓佩。
人生富貴哉，固有一事大。
元質偶招客飲爲賦此篇
作者：李流謙
朝代：宋

曉風吹花枝，曉雨濯花色。
裁綴爲好春，天公不遺力。
啼禽彊領解，對花語移日。
世事豈易料，搔首鬢毛白。
名園適幽爽，韶序屬芳淑。
主人雅好客，力能管風物。
酒如瀉江波，紫翠映華席。
我友不可揀，一一如珪璧。
遠者渺雲海，近者接肘腋。
能來共一醉，我亦有行役。
元質携客渡江飲於村店
作者：李流謙
朝代：宋

一篙寒碧碎鱗鱗，數尺孤舟僅著身。
江水煮魚還地脈，瓦盆盛酒見天真。
頗容老子賒閒日，聊與青山作主人。
不用樽前羅粉黛，遠峯元解作眉顰。
元質苦留過重陽且約泛舟觀泉二首·其一
作者：李流謙
朝代：宋

舟行十里遠，山出一泉清。
爲景尋幾徧，將詩賭欲贏。
江清渾玩著，酒好易支撐。
半世無功業，狂歌任性情。
元質苦留過重陽且約泛舟觀泉二首·其二
作者：李流謙
朝代：宋

久客相看好，思歸得去不。
深慚楚醴設，更作賈胡留。
歲閏菊花早，霜清竹葉秋。
尊前聞見在，不擬說閒愁。
先公三池祠室學官相傳占爲公署同年李南才毅然欲復其舊貽以四絕句·其一
作者：李流謙
朝代：宋

老僊有力在斯文，廩士餘糧但一塵。
列屋誦絃知所自，杏壇今秀幾株春。
先公三池祠室學官相傳占爲公署同年李南才毅然欲復其舊貽以四絕句·其三
作者：李流謙
朝代：宋

一椽不得留遺愛，百世寧能保奉嘗。
豚犢無稱益先美，碎碑伐樹亦尋常。
先公三池祠室學官相傳占爲公署同年李南才毅然欲復其舊貽以四絕句·其二
作者：李流謙
朝代：宋

末俗何由到古人，傷心祠室漫名存。
風榱雨棟那堪說，石刻汙漫像設昏。
先公三池祠室學官相傳占爲公署同年李南才毅然欲復其舊貽以四絕句·其四
作者：李流謙
朝代：宋

一念愛親無彼此，向來情義篤年家。
稍伸九地幽幽恨，此事期君可咄嗟。
入峽聞灘聲
作者：李流謙
朝代：宋

山稠知峽近，今夜聽灘聲。
燈映舟人語，江空宿鳥驚。
不眠共展轉，獨語記平生。
自覺無多愧，微堪答父兄。
公歸行送王顯謨
作者：李流謙
朝代：宋

我從職方究區域，江漢滔滔紀南國。
厥田上上蓋名壤，其人落落亦代出。
卧龍偉烈雄鼎峙，雛鳳英稱冠簪盍。
峴山風流亙千祀，鹿門隠槩輕九牧。
地靈不與人存亡，王脈依然鍾傑特。
先生後出掩前哲，天公著手自斲削。
如入宗廟識彝鼎，如開武庫見矛㦸。
早以命士戰羣士，不怯小敵勇大敵。
三年博士嗟洄沉，一等巍科登岌嶪。
銅符千里小游戲，瑞節三川徧揚歷。
欲歌德業愧蜩聒，妄覘設施歎蠡測。
愛民如兒吏不擾，以身爲律人自服。
恩波春醲疲瘵蘇，美最飈馳冕旒徹。
賜環成命衆聽聳，總計優除羣論咽。
公止一方爲福星，公歸天下作膏澤。
一方天下有大小，公則不校我所惜。
周公居東逾歲月，東人願留惜不發。
西人衮舄待公歸，鴻飛遵渚歌九罭。
君子所至民父母，在此無惡彼無斁。
我雖東人願公歸，不敢自私笑其狹。
援毫爲賦公歸行，明日羽旄風獵獵。
六月十四日大雨少頃月如晝
作者：李流謙
朝代：宋

火雲忽改色，大雨卷地來。
淝水萬貔貅，一戰山嶽摧。
須臾天宇霽，刮掃無纖埃。
佳月流清輝，瓊瑶碎六街。
薄泥阻微步，庭除重徘徊。
清坐對石友，晤語修竹齋。
惜無名酒耳，孤詠暢沖懷。
再次才夫韻二絕·其一
作者：李流謙
朝代：宋

燈窗仍有卷披黄，此地重來似故鄉。
安得清江都是酒，勝金滿屋笏堆床。
再次才夫韻二絕·其二
作者：李流謙
朝代：宋

木生殊不願青黄，雨露根深無有鄉。
臺省從渠登衮衮，未妨老子卧胡床。
再用韻送印老
作者：李流謙
朝代：宋

抖擻孤懷十日談，不將幽憤託巫咸。
別來斷雁虛秋信，夢破驚猿憶曉巖。
脫葉趁風聲互答，歸鴉赴日影相銜。
臨分半偈無多惜，濁骨憑師爲點凡。
再用魏城驛韻貽白綿州
作者：李流謙
朝代：宋

多病相如故倦游，歸逢清潤麥天秋。
回頭漸遠將軍幕，飛夢先登帝子樓。
磊落聲稱元古郡，醉吟家世自詩流。
此身只擬春中老，莫問君平住益州。
再賡佳什已致牽羊之請又辱不鄙垂教蓋大巫困小巫欲眎其顛踣爲戲耳輒作二章以足小成之數·其一
作者：李流謙
朝代：宋

鱗鱗新綠漲篙竿，飛鴈聲中歲已闌。
梅蘂尚能供冷淡，酒杯那復問甜酸。
徵招不入幽人夢，節物空驚壯士肝。
趁取芳菲行樂去，麗詞妍唱暖春寒。
再賡佳什已致牽羊之請又辱不鄙垂教蓋大巫困小巫欲眎其顛踣爲戲耳輒作二章以足小成之數·其二
作者：李流謙
朝代：宋

講摩師友我尤須，此道今人已絕無。
頗欲相從問奇字，故應未暇注陰符。
竹嫌影薄乘春種，酒怕樽空带雪沽。
杖屨往來憂不數，恐公早晚躡華途。
再遊蔣山·其一
作者：李流謙
朝代：宋

寒山寺裏立斜暉，只有垂楊自在垂。
不待新亭成灑涕，向來已識寧馨兒。
再遊蔣山·其一
作者：李流謙
朝代：宋

繫馬松門竟日留，一燈深殿炯清幽。
杖頭猶識齊梁讖，屐齒曾經王謝游。
瑟瑟新毛吃老樹，娟娟瞇目破紅榴。
風鈴塔上知何語，應使行人估客愁。
再遊蔣山·其二
作者：李流謙
朝代：宋

六經豈解亡人國，萬卷平生最苦辛。
只作卧龍嗟晚悟，當年人畏近前嗔。
再遊蔣山·其二
作者：李流謙
朝代：宋

江南春晚見芳菲，雪白梨花照客衣。
步步來求諸佛記，塵塵全現祖師機。
不禁戰伐山河老，猶說經綸俎豆非。
共飲名園那惜醉，落紅故故傍愁飛。
出郊
作者：李流謙
朝代：宋

頗愛晚凉出，適當秋霽初。
豐年田父語，喬木野人廬。
畦稻根根直，池荷葉葉疎。
冷官無事業，歸舍了殘書。
別元質·其一
作者：李流謙
朝代：宋

鷗輕家泛泛，梗短路悠悠。
妙句能留客，澄江可散愁。
長年資浩歎，秋色動商謳。
故有先疇在，歸爲鴈鶩謀。
別元質·其二
作者：李流謙
朝代：宋

遠夢燈頻照，羈懷酒重傾。
啼烏翻夕露，歸鴈占秋晴。
此地豐魚稻，如君好弟兄。
語離亦怊悵，松檟獨關情。
別臨邛知縣李允成
作者：李流謙
朝代：宋

周公山前傾蓋時，再歲通家同骨肉。
紫巖樓畔又從容，四方上下如相逐。
別來每恨無見日，要見夙緣償未足。
公來臨邛弄鳴琴，一官季氏仍寮末。
移將遠期爲近期，天遣從公恐不速。
尺書日夜苦相換，何止已多如笋束。
淹留自春竟徂冬，出門如物縶兩脚。
一朝决去水赴壑，夢魂先到鶴山側。
下車一見開兩眼，喜色分時破愁頰。
約我不來公即來，一日不見公不樂。
將閒文書猛撥置，喚好朋友細款曲。
疾邪憤世時抵掌，悵往悲今忽嚬蹙。
狂吞壯飲無空樽，長句短章幾滿軸。
尊賢下士公盛德，忘義忘年吾敢辱。
百年四海幾知己，爲公悲歌起衰俗。
明朝翩翩隨社燕，欲去暫留情最惡。
黄花滿頭約重來，聞說床頭酒方熟。
別費檢正二首·其一
作者：李流謙
朝代：宋

香案前頭自乞歸，歸心先逐鴈西飛。
豈關松菊吾身重，偶託蓴鱸此意微。
行樂不妨千騎擁，照人何必萬釘圍。
兒曹悵惜先生笑，付與醇醪定是非。
別費檢正二首·其二
作者：李流謙
朝代：宋

主人愛客客留連，敢比荆州遇仲宣。
親奉綺談逾十日，空勞清夢隔三年。
未能輕去田園樂，那得長居几杖前。
真約賞音無幾箇，故應感激易潸然。
別趙惟直
作者：李流謙
朝代：宋

邂逅都城一笑休，却來萬里共羈游。
關河地迥仍分首，桃李春深已放舟。
詩卷長留開倦目，酒杯盡嚼豁離憂。
追風健筆兼豪氣，期子蓬山更上頭。
劉林夫以諸公送行詩軸見示作此
作者：李流謙
朝代：宋

我思在何許，却立望高丘。
手持金錯刀，美人不可求。
此意恐蹉跎，悵然生百憂。
嘉魚樂循渚，潑潑不受鈎。
燥濕各天性，萬生難其儔。
喬木懷故家，日星藻皇猷。
吾欲徵文獻，庶以充淹留。
鼓鐘侑大烹，其樂有此不。
江黄預壇坫，齋明盛陽秋。
義合在一朝，如新嗤白頭。
劉蛻唐大中時人文塚在兜率寺予嘗讀孫樵自序其作云大中皇帝嘗有詔褒時之藝能凡三人而樵居其一曰孫樵有揚馬之文蛻既同時不應不在褒詔之列士之顯晦固有定分劉君獨未能忘此乎塚其文予蓋疑其有激也作此弔之
作者：李流謙
朝代：宋

詔書嘗下大中朝，不聞稱蛻但稱樵。
犠樽棄溝俱害性，此理要以達觀超。
封文爲塚嬉笑怒，恚不人知防鬼妬。
高岸爲谷谷爲陵，磨滅可無千載慮。
向來述作等俳諧，傳與不傳何有哉。
六經排孔諱服鄭，未勝咸陽一炬灰。
虛名誤人箕斗爾，引調狙公嗔與喜。
已嗤地下有修文，更笑樓成能作記。
勾龍元應以詩送王子友從譙綿竹之招語多見及次韻奉酬
作者：李流謙
朝代：宋

取友須四方，不去誰汝縶。
君慙棧豆戀，自了非駿骨。
王郎惠然來，車從暖寒寂。
鸞鵠照清泚，餘子可廝役。
手把一紙書，髯兄我重客。
白虹貫襟袖，新詩玉剖石。
女須翁絕憐，茂苑蘭所宅。
殷勤記君意，倚頼耕寸筆。
一朝存沒異，悵恨頭欲白。
慰眼君自足，有兒况英物。
盤谷宗斯文，向來指正脈。
遺藁敬相授，補亡綴離析。
此翁不可見，此婿未易得。
十八日同少虞才夫子友子西泛舟
作者：李流謙
朝代：宋

清江不知日夜長，前日平流吹作浪。
得得來尋白鳥盟，仍喚津人操兩槳。
殘紅漸稀綠漸多，苦留不住如春何。
細看恰有三十日，我醉起舞君當歌。
紫微玉堂九天上，人非仙骨何由往。
舟中俱是斬蛟人，洗眼待觀龍虎榜。
夜歸錯落北斗橫，轉枕喔喔塒鷄鳴。
一春常嗟睡不足，幸無官事莫相驚。
十月二十五日失舟
作者：李流謙
朝代：宋

船頭飽飯看揚舲，忽作翻漿不反瓶。
萬死一生真是幸，九江三峽未嘗經。
尚收棄物乾坤大，薄恃陰功祖考靈。
憂患偶來須理遣，可能爲汝更星星。
十月十五日同黄大博出城
作者：李流謙
朝代：宋

休沐來尋九里松，故因晴日覺春容。
寒餘淺水紅衣盡，淡抹輕烟紫翠重。
倦向山僧談白葉，歸從逋客醉黄封。
塵埃瞇目成深省，何處招提鳴曉鐘。
千秋歲
作者：李流謙
朝代：宋

玉林照坐。簌簌花微墮。春院靜，煙扉鎖。黛輕妝未試，紅淡唇微破。清瘦也，算應都是風流過。把盞對橫枝，尚憶年時個。人不見，愁無那。繞林霜掠袂，嚼蕊香黏唾。清夢斷，更隨月色禁持我。
午飯高橋院
作者：李流謙
朝代：宋

招提下馬憩逡巡，野飯親烹澗底芹。
二月韶華聽啼鳥，百年心事信行雲。
不禁烈日花光薄，更抹微烟草色薰。
老衲未知風木恨，向人猶說故將軍。
卜算子
作者：李流謙
朝代：宋

生別有相逢，死別無訊息。說著從前總是愁，只是不相憶。月墮半窗寒，夢裡分明識。卻似瞋人不憶他，花露盈盈溼。
即事
作者：李流謙
朝代：宋

寒食已過風日好，城郭稍背郊原幽。
雙扉晝閉亦何事，一杖携春仍浪游。
但覺桃花成老大，不知楊柳尚風流。
霜螯臘蟻君須醉，細雨疎簾罷遣愁。
即事
作者：李流謙
朝代：宋

山路仍多雨，秋天最易陰。
呼舟亂灘響，倚杖俯溪潯。
風力憑江橫，雲容隠樹深。
一寒遽如許，料理欲歸心。
即事
作者：李流謙
朝代：宋

清江與我共天涯，若到滄溟始是家。
曉渡換舟驚宿鴈，暮林繫馬散栖鴉。
山童老木才餘骨，潮落寒汀半露沙。
只恐行人不著眼，一川秋色在蘆花。
即事
作者：李流謙
朝代：宋

畏熱客不來，習懶我倦出。
愛閑閑不徹，一日如兩日。
晚風生微凉，佳月挂西壁。
誰爲無事人，共此可憐夕。
即事·其一
作者：李流謙
朝代：宋

懶步東阡與北溪，一春心賞苦多違。
墮紅藉藉癡蜂醉，稚綠陰陰乳燕飛。
去國三年應自笑，封侯萬里不如歸。
門前車馬能來否，午睡醒來獨掩扉。
即事·其三
作者：李流謙
朝代：宋

雪巘雲林共莽然，世間那有此江天。
曉檣攙日何時到，夜柁鳴風幾夕眠。
閒卜家書燈似粟，略開旅抱酒如泉。
輕鷗飛下仍飛去，汝在江湖是散仙。
即事·其二
作者：李流謙
朝代：宋

愛春未得一錢酬，獨倚東風搔白頭。
花影入簾情苒苒，竹風挨枕夢悠悠。
黄鸝欲下無誰語，碧草相看始欲愁。
老大別無新伎倆，只憑詩句寫風流。
又次大人韻
作者：李流謙
朝代：宋

卜築城南幾歲華，滿川煙雨富桑麻。
武陵未用逃秦俗，盤谷從來屬李家。
橫拓小溪通畫檝，剩栽疎竹間梅花。
更饒一斗詩千首，不信閒居樂可涯。
又次韻彥博游無爲寺二首·其一
作者：李流謙
朝代：宋

靈蛻巋然謝垢埃，焚香却立嘆奇哉。
自從新歲門常掩，不見青山眼懶開。
飛觀千楹孤鳥墮，齋盂萬指曉鯨催。
亦知空劫已前事，浪說十生曾去來。
又次韻彥博游無爲寺二首·其二
作者：李流謙
朝代：宋

東風力弱未揚埃，密泛叢蘭有意哉。
可是伸眉須酒滿，只應彈指又花開。
吹毛句妙無人領，擊鉢詩工著底催。
照水只愁羞冕紱，勳名蓋世亦時來。
口占
作者：李流謙
朝代：宋

午照當窗樹影疎，靜聽㶁㶁水鳴除。
便將一日平分了，半用酣眠半讀書。
同常和仲謁照老和仲有詩次其韻
作者：李流謙
朝代：宋

杏花一株凌曉寒，刮眼創見春風還。
天涯作客歸未得，主人好事客疎頑。
鳴鳩喚雨綠野浄，遊絲掛空白日閒。
祇園有僧坐隠几，柱杖與子來扣關。
薰爐午篆轉輕縷，浄缾曉汲翻微瀾。
禪僧不摇月照水，雄辯猝起雷破山。
癡兒浪說三組貴，向我不博一笑懽。
歸來妙語出頃刻，照坐綺縠紛斕斑。
火急爲續永和帖，清景一失情易闌。
同游公玉伯氏季氏遊水陸院濯纓閣以清斯濯纓分韻賦詩得斯字
作者：李流謙
朝代：宋

積雨泥斷道，扶筇將何之。
愁蹲寡情味，竄壁如蠅癡。
朝暾惠新晴，僊風起衰萎。
振衣欲有詣，扣扉適相期。
百步得精廬，一丈清泠池。
老木圍蕭森，回風影差差。
向來赫然者，挾冰誦昔非。
晤言意能消，真適神不疲。
鱗游鳥空翔，趣舍各不知。
我閑苦枵餒，吏奪君嗟咨。
拙巧自殊用，靜躁亦異宜。
能來共幽曠，合處或在斯。
夜光栖重囦，草木生光輝。
抵鵲者誰子，而况彈病鴟。
我有飛霞裾，雲旗駕靈螭。
舉頭叫閶闔，九萬風反低。
敬以贈美人，嘉惠無時衰。
同邑寮飲望錦亭
作者：李流謙
朝代：宋

小亭挈榼共登臨，濯錦城高隔暝陰。
元有乾坤堪著眼，却因身世苦驚心。
碧山已盡天猶闊，黄葉欲殘秋更深。
已把安危屬王謝，酒闌不必淚沾襟。
同馮縉雲游無爲以吾獨胡爲在泥滓分韻賦詩得泥字
作者：李流謙
朝代：宋

人言躍馬妨杖藜，世士不可污丹梯。
人言解牛非割雞，豈信截玉如截泥。
山林朝士弧矢睽，一物異用鵠之栖，妄生濤瀾分畛畦。
我自局狹誰排擠，先生大千一手提。
使握鼎鉉如扶犁，豈於喧寂心生翳。
朝驅兩輪鹿護麛，暮閲千紙髮變黳。
痛者手摩攣者携，蚊虻膚撓夕夢迷。
餒蛟仄目初生羝，血牙未洗遭燖刲。
天公付公爲旱霓，作三日雨徵可稽。
詰朝棧路沿澗溪，籃輿軋軋勞攀躋。
束縛繡斧揮金鼙，吏奉杖屨從小奚。
指點山水窮坤倪，夜談隠具窺緗綈。
曠然冥蒙徹甕醯，轉變前境塵却犀。
我自嘆駭失徑蹊，公如大像頭小低。
嗟乎太倉此一稊，不從公來噬其臍。
是山冠冕川東西，二大老文光璇題。
公不一語意慘悽，是以稽首拜馬蹄。
欣然傾倒珠玻璃，飛天寶焰照栱枅。
夢中櫂唱驚鳧鷖，挽衣不留恨空齋。
悲願苦切哀黔黎，早縛渾厥臣羌氐。
快讀大頌崖天齊，把茅歸謝黄金閨。
收拾伊傅從阮嵇，爲公再歌歸來兮。
吳波亭相對數峰極可愛
作者：李流謙
朝代：宋

吳波波上亭，一面列山屏。
雨雨晴晴好，朝朝暮暮青。
倦身無處著，醉眼爲渠醒。
便欲携歸去，全勝腰萬釘。
吾友黄仲秉讀枚乘七發至所謂洞房清宮命曰寒熱之媒皓齒蛾眉命曰伐性之斧感而作詩以示予予謂乘嘗事吳已而去之梁斯言也殆爲兩君發歟賢司馬長卿長門遠矣因次韻以申其意
作者：李流謙
朝代：宋

讀書必知書，枯枿不足斧。
隻詞詣微隠，連軸皆剩語。
枚生老賓客，筆力散雹雨。
吳梁兩驕王，橫甚鬫哮虎。
編須笑直前，調度豈兒女。
刈蕭培芳蓀，遠鄭進韶舞。
斯文豈徒然，丹石起病窳。
操瑟走齊門，託身恐非所。
老濞竟斧砧，埋骨無塊土。
梁亦殞牛禍，廟社幾奪主。
至今存遺編，快讀氣屢鼓。
長卿素佞人，清芬愧蘭杜。
長門賦淫僻，主心侈莫禦。
百年校賢鄙，何啻跖與禹。
黄郎眼如月，妙義窺肺腑。
拈出標雅箴，霏屑紛落鋸。
枚生其伯仲，犬子但牧圉。
呈德茂
作者：李流謙
朝代：宋

秋入羈懷勞我思，愁兼歸夢到家遲。
有人來得平安字，無事編成酬唱詩。
相伴幾經江月照，同行更賞峽山奇。
祗應便把州麾去，還有三年不見時。
和林夫讀老泉先生上歐陽公書韻
作者：李流謙
朝代：宋

倚門抹青紅，過者必反顧。
風雨不足憑，零落汙黄土。
斯文有正色，神指亦難數。
兩漢僅自支，崔蔡已衰暮。
老龍破風雷，一躍空萬古。
賈胡貧失真，而况逢其富。
堅車行大逵，往往初必忤。
要知論賢愚，豈在遇不遇。
和葉六舅
作者：李流謙
朝代：宋

李杜主盟詩有聲，文推韓柳著章程。
二三子者皆人傑，五百年來並世生。
但見詞源倒三峽，豈知武庫足千兵。
勉君須把分陰惜，莫問紅塵雨共晴。
和錢大虛清映亭韻
作者：李流謙
朝代：宋

西風振槁如發蒙，危亭創見心眼工。
融成水月一合相，有似猛火烹鉛銅。
是時素節屬重九，喚客一醉萸菊同。
夜深跳魚亂珂璧，起舞大叫騎鯨公。
令君心瀾了不起，摩尼返照萬事通。
拄頤但覺朝氣爽，繞腰未羨黄金重。
高情偶與幽賞會，妙語倒瀉瓊瑰胸。
誰將玉笛吹曉月，透袂冰濃禁不徹。
歸來夢想通明觀，一片湖光眼中見。
喜仲明西歸
作者：李流謙
朝代：宋

半載迢迢住利州，嘉陵江水日夜流。
安得却流關下去，載我唯須一葉舟。
我歸未遠君隨至，燕鴻相避知何意。
月巖四見月上弦，日日江頭望行李。
庭柯一鵲鳴朝陽，人言君歸過石崗。
明日拏舟入城去，劇喜重上君子堂。
瘦骨稜稜衣表見，我亦鬢毛斑太半。
談新說舊兩留連，紅燭燒殘無一寸。
人生大抵如流萍，忽然相值飄然分。
西風吹我又將去，預作一場離恨新。
喜晴
作者：李流謙
朝代：宋

一秋今日是新晴，晚稻懸知有幾分。
抱濕庭蕪猶靡靡，傍暄溪卉欲欣欣。
顛風料理丹楓樹，返照留連白鷺羣。
摇落只供騷客恨，故應長倚醉醺醺。
坐上呈葉守
作者：李流謙
朝代：宋

暝紫朝青千萬層，使君衙退剩登臨。
東華明日軟紅裏，欲看此山無處尋。
壽仲秉侍郎
作者：李流謙
朝代：宋

今朝雲裾下星漢，明日冰輪十分滿。
今朝海實薦蟠桃，明日潮頭千丈高。
君才與月爭澄爽，君氣如潮同浩放。
如何不著廊廟中，不是考槃巖壑樣。
十年立朝兒輩驚，前日欲去親留行。
我雖流落未足恨，世間那有此友生。
躋堂奉觴祝耆耈，仙骨應須飲仙酒。
潮聲不斷月長圓，歲歲來爲主人壽。
夔子岸下水作頹沙裂岸轉舟避之
作者：李流謙
朝代：宋

狂流作平地，別渚轉輕橈。
岸斷石出沒，雲虛山動摇。
奔湍長澒洞，杯酒且逍遥。
可待然犀照，潜鱗意自驕。
夜坐呈王子友·其一
作者：李流謙
朝代：宋

無氈殊未覺，有興亦難忘。
小雨寒微就，孤燈話儘長。
疎凉湯煮豉，淡泊菜含霜。
爲問王夫子，如何共肺腸。
夜坐呈王子友·其二
作者：李流謙
朝代：宋

晴山見歷歷，遠水聽颼颼。
宇宙不知大，關河空復愁。
孤雲游子夢，滯穗野翁謳。
我與鴉俱息，烟林晚共投。
夜興
作者：李流謙
朝代：宋

疲筋弱骨畏歊蒸，頗欲清言濯肺膺。
風亂飛螢光細碎，露團幽篠醉懵騰。
只應愛月癡猶在，更覺憎蚊忿未懲。
竹屋紙窗風雨夜，幾時書冊近青燈。
夜飲彥博家歸而作此
作者：李流謙
朝代：宋

故人留飲歸夜深，銅缾唧唧蟲微吟。
一燈猶照讀書眼，半紙忽生懷古心。
亦知所貴何必用，魚目驪珠自輕重。
人間蟻穴小差殊，等是一場閒睡夢。
太平宮
作者：李流謙
朝代：宋

一馬騰騰上翠微，松風瑟瑟解吹衣。
故宮亂後仍華壯，使者年來果是非。
何日身能牀蘂笈，只今心自託金徽。
兩林不到猶遺恨，落照銜山勸客歸。
失題
作者：李流謙
朝代：宋

學者一大事，最重出與處。
用行舍之藏，孔顔獨相許。
參賜地位高，窺牖不得覩。
而况未見聖，一曲株守兔。
入林恐不密，狷者或拒戶。
如蝸護一殻，槁死竟何補。
營營夸毗子，意常在腐鼠。
鐘鳴尚遲回，顛沛慙末路。
細評誰失得，未易較吳楚。
聖賢具成體，以道爲鉦鼓。
適時不俟駕，枉己一揖去。
而我本來心，湛如太空故。
先生平生學，此理超聖處。
浮沉四十年，夷險隨其遇。
初無周南恨，內樂侈圭組。
名高天不掩，舜聰徹幽阻。
門前裹輪車，急急戒徒御。
企首洙泗上，進退綽有裕。
富貴調兒童，嗔喜狙賦芧。
此同伐國問，何乃至君子。
願出有用學，不朽在斯舉。
失題
作者：李流謙
朝代：宋

身長七尺面一尺，眼若電光鬢若棘。
腰間大羽不妄發，長空弦落鳥隨踣。
漢家夫子方少年，東平月窟西酒泉。
不須武陽兵十萬，不用都尉卒五千。
願得君王一寸鐵，斷取樓蘭獻北闕。
笑提金印歸去來，五湖茫茫波浸月。
姚和中母夫人年八十二殊增獨無之嘆因遺小罌使歸爲壽副以一絕
作者：李流謙
朝代：宋

舍肉增長嘆，分甘助淺斟。
贈君椒柏酒，慰我蓼莪心。
學中曝御書次少虞韻
作者：李流謙
朝代：宋

晴暾煜煜眩晨光，洗眼來窺雲漢章。
身拜玉階元夕夢，手披金笈有天香。
風翔鳳翼尤妍媚，雲捲奎躔不覆藏。
尚想承平閒氣象，從臣鵠立侍君王。
宇文德濟約游崇慶值客不果從德濟有詩次韻二首·其一
作者：李流謙
朝代：宋

午枕風輕睡足時，起來閒掩竹間扉。
登山劇欲君聯臂，出戶那堪客挽衣。
失脚半生沈世網，掀髯一笑見天機。
青山好去應須去，蘧瑗于今已覺非。
宇文德濟約游崇慶值客不果從德濟有詩次韻二首·其二
作者：李流謙
朝代：宋

跨海仙人安在哉，幽尋款款不須催。
雲蘿有約遽相失，杖屨幾時能獨來。
半日清談容易廢，百年幽抱若爲開。
新詩小慰參差恨，快讀聊將勸一杯。
宇文氏莊觀海棠時海棠未甚開而余旦夕歸矣賦此
作者：李流謙
朝代：宋

雨猛幾終夕，風狂遂徹朝。
眼緣春色醉，魂爲客愁消。
澤國空留滯，山房恐寂寥。
平蕪烟一望，鄉夢太迢遥。
安居道中
作者：李流謙
朝代：宋

上如躋雲下臨淵，亂石當道如防賢。
遥看一鳥轉絕壑，鳥已烟沉吾木末。
晚風吹雪作雲飛，山中更添一尺泥。
歲華如此猶浪走，梅花思人越消瘦。
宋才夫作詩自言作縣之况以冷官爲可樂戲用韻答之
作者：李流謙
朝代：宋

雲霄自許當比肩，豈料坎壈逢針氈。
求魚乃欲從沮洳，吞舟見之定囅然。
諸生但解笑便腹，好事誰肯與酒錢。
吹寒固自乏暖律，使物又恨無神鞭。
君方踏筵觀艷舞，我正閉戶甘草玄。
閒忙亦復分苦樂，溫醲淡泊無非緣。
宋才夫解官作此送之
作者：李流謙
朝代：宋

與君異姓如兄弟，鴈塔相携有名字。
西來山城始傾蓋，北去塞垣仍握臂。
渥洼來者天馬駒，八鸞六轡供皇輿。
朝觴瑶池夕玄圃，豈願地下粒與芻。
三年妙旨發徽軫，飽聽村村人說尹。
政成通籍天上去，綠髮斑衣歸侍省。
茜袍頳萼春怡融，堂上老人雙頰紅。
渾家拜舞上翁壽，盡捲春風入樽酒。
宋文約有謁於邡江不遂而歸復用韻見貽以此答之
作者：李流謙
朝代：宋

中山老穎初得君，姬姓之毛遂無聞。
疏封新賜管城爵，待詔嘗趨金馬門。
胡爲得此色爲動，引赴幽人春草夢。
新詩更許窺豹管，淺識當憑發醯罋。
生平雅懷吞八溟，赤脚欲踏河漢津。
自慚不是虎頭相，未能逕取龍庭焚。
談今說古吾所易，况值聖明初不諱。
快書禮樂三千言，白獸先贏一樽醉。
客中二絕·其一
作者：李流謙
朝代：宋

客中有夢自難成，未了風聲又雨聲。
二十五聲秋夜點，誰人數得甚分明。
客中二絕·其二
作者：李流謙
朝代：宋

角聲定自與誰語，月色不應無爲明。
已作楊花著泥久，無多心事惹愁生。
宣孺斫庭前蘆葦見山有薝蔔入坐中示詩次其韻
作者：李流謙
朝代：宋

扶摇何啻九萬里，盍不往作蛟螭騰。
笑我真爲折腰尉，如君雅稱哦詩丞。
輒班下寮愧連璧，屢愛新詩工琢冰。
斫林與山出眉目，欲喚逋客招野僧。
晚香入簾恨悒悒，坐恐瘦骨成稜稜。
賞幽豈足廢官事，凈社久冷從公興。
芙渠薝蔔一家耳，相看未易分級層。
宿永年鎮僧居
作者：李流謙
朝代：宋

風慘雲低月欲墮，路上荒村愁僻左。
蕭條橫道屋三間，傴僂迎門僧一箇。
夜深山鬼聲砉然，恐來吹燈不敢眠。
明朝踏雪又西去，千疊萬重山屈盤。
宿白羊二絕·其一
作者：李流謙
朝代：宋

入得瞿塘始斂愁，峽山行盡放眉頭。
澄江一道元如許，自在身心自在舟。
宿白羊二絕·其二
作者：李流謙
朝代：宋

古柳維舟带暝陰，夜寒剪剪到衣稜。
客中不覺年華換，小市人家已試燈。
宿船家小舟中凡三日夜作此
作者：李流謙
朝代：宋

自昔說離亂，經時足嘆吁。
何爲來曠野，端是辱泥塗。
相國跛男子，封侯裸丈夫。
未須多感慨，事業出艱虞。
宿離相院
作者：李流謙
朝代：宋

客到蒼苔寺，僧鳴暝色鐘。
古檠挑焰澀，疎屋透霜濃。
吾道元迂闊，中年雅倦慵。
誰令背猿鶴，自酌不須攻。
宿高橋懷仲明
作者：李流謙
朝代：宋

闌干投晚俯煙霏，全不支梧酒力微。
沙鳥犯寒猶獨立，林烏趁暝已先歸。
繚愁亦笑溪爲带，障遠端疑樹合圍。
歲晏客天無好夢，最憐清露漬人衣。
宿魏城驛用羅江東韻懷李仲明
作者：李流謙
朝代：宋

昔年漂泊記曾游，碧樹蟬聲又带秋。
滑滑泥行青嶂路，翩翩風倚夕陽樓。
人誇馴雉碑猶在，書託文鱗水漫流。
天遣此來相近傍，伴君牢落向邊州。
寄劉德父
作者：李流謙
朝代：宋

解携仍是一年餘，本自情親聽迹疎。
子去合登青瑣闥，人言方駕短轅車。
向來花月空餘夢，近日詩文定起予。
塞鴈若知懷遠意，寄書聊爲問何如。
寄張珍甫殿院·其一
作者：李流謙
朝代：宋

自是清華選，嘗懷宿昔期。
高名推不去，異産買無貲。
一日風雲遇，千年簡牘隨。
岷峩添岌嶪，袖裏著安危。
寄張珍甫殿院·其三
作者：李流謙
朝代：宋

已贍經時策，仍輕許國身。
攘戎先政事，强本即精神。
禹貢山川闊，堯天日月新。
至誠馴暴逆，玉笏動嚴宸。
寄張珍甫殿院·其二
作者：李流謙
朝代：宋

江湖淹遠使，崑閬侶飛仙。
豸首承恩渥，龍墀接邇聯。
豺狼莫當道，鵰鶚不空拳。
黯惷猶冠見，驕王易縮肩。
寄張珍甫殿院·其五
作者：李流謙
朝代：宋

定勝端相屬，飛騫已後時。
閲人盤谷老，具眼石麟兒。
連茹才非匹，彈冠想自癡。
讀書頭半白，萬一故人知。
寄張珍甫殿院·其四
作者：李流謙
朝代：宋

只有肝嘗露，初無舌悔捫。
法行功罪竦，令重闕庭尊。
盡變媮諛俗，仍關佞倖門。
書生在蓬蓽，此事付能言。
寄彥博二首·其一
作者：李流謙
朝代：宋

聞道陳夫子，年來學更工。
幾人曾著眼，聖處已收功。
老驥思長路，潜鯤待疾風。
何當問奇字，載酒過揚雄。
寄彥博二首·其二
作者：李流謙
朝代：宋

世途今若此，吾道竟何如。
學古疑無用，謀身忌太疎。
引杯空慷慨，看鏡獨躊躇。
千萬胸中語，因人略寄書。
寄李仲明
作者：李流謙
朝代：宋

夜床風雨憶相過，節物驚人奈老何。
只有孤鴻知我意，每因明月爲君歌。
千山夢去無由到，一字書來已覺多。
餘耳向來真義合，不知底處便容戈。
寄送張雅州二首·其一
作者：李流謙
朝代：宋

融和盎盎上雙眉，曠度真成萬頃陂。
岱華自高元地勢，球琳不琢本天姿。
地方千里我無事，春滿萬家人不知。
預作去思無限意，攀轅送處似迎時。
寄送張雅州二首·其二
作者：李流謙
朝代：宋

二年學舍冷如冰，岌嶪龍門許屢登。
可但不遭官長駡，只應獨愧小人乘。
身留紫塞天一角，目斷朱輪山幾層。
爲問何時到牆仞，清宵遠夢故堪憑。
寄送梁子輔赴召
作者：李流謙
朝代：宋

山嶽自高百谷下，向來無物使之者。
驊騮合奉鸞和車，豈與黔蹄同一駕。
英奇絕代難小了，泥滓投之輒悲咤。
一朝拔去不可扼，震地風雷怯凌跨。
泮宮先生自超特，鼎甲聲稱低董賈。
眼明奎畫照琬琰，萬喙夸呼海傾瀉。
胡爲不即天上去，識者怪吁狂者駡。
或傳鳳篆來日邊，流水爲車龍即馬。
只應故是霄漢人，腐鼠未足鵷雛嚇。
九江水暖桃花肥，風色不驚神所借。
只今岷峨抗湖海，貫玉編珠炯相射。
臺家議和不議戰，太平有象須藻藉。
小却猶當白玉堂，縱步黄扉方食蔗。
嗟予骯髒每自哂，蚤年謾想牛心炙。
一官漫浪不可說，可能更索山人價。
五年投閒食不飽，攬鏡顛毛輒生怕。
道塗衆鬼同揶揄，口不能酬面空赭。
人生升沉亦何恨，但喜龍虎新變化。
異時擊壤爲幸民，一犁亦願從耕稼。
金華夫子吾勝友，接武風雲共閒暇。
未應厚祿絕來書，寄聲紙尾煩多謝。
寄送石鈞父二首·其一
作者：李流謙
朝代：宋

鳳麟元德産，閲世自深根。
士豈無公論，人宜有達尊。
三山聊袖手，九折未驚魂。
瓦礫看珠貝，先聲到塞垣。
寄送石鈞父二首·其二
作者：李流謙
朝代：宋

再見非無分，相逢自昔緣。
牛峯留滿歲，鶴嶠別經年。
師友今尤惜，書題遠尚傳。
蔡山連越巂，細認落鴻邊。
寄題天台臨海白鶴廟康濟泉爲顔魯子少卿作
作者：李流謙
朝代：宋

將軍射虎不射石，石作於菟能沒鏑。
翻然再控弓不力，俊鶻豪鷹眼前失。
兩泉後先今抗行，何物使之令人驚。
泉出在山流在地，却似只從方寸生。
沉沉玉甃碧雙峙，旱爲甘霖渴爲醴。
白鶴千年歸不歸，半夜空山泣神鬼。
令君爲政無近名，天以斯泉印其清。
泉邊有樹仍蔽芾，他日思君於此地。
富池祠·其一
作者：李流謙
朝代：宋

卷雪樓高首重回，江東那得許人材。
只應漢鼎三分後，便有英雄一聚來。
富池祠·其二
作者：李流謙
朝代：宋

蕭何識信在逡巡，此事從來妙若神。
不是將軍難著眼，正應黄祖是凡人。
富池羅漢院有錢希白中大科赴信州別駕時所題詩有陳朝柏二絕句·其一
作者：李流謙
朝代：宋

聖世能收晁董策，孤舟來唱鄂君歌。
一看獻納元台表，可特脩名在異科。
富池羅漢院有錢希白中大科赴信州別駕時所題詩有陳朝柏二絕句·其二
作者：李流謙
朝代：宋

皮膚脫落餘真實，須鬣蒼浪閲歲華。
突兀一根叢棘裏，不知幾見後庭花。
射洪道中二首·其一
作者：李流謙
朝代：宋

曉色仍過雨，殘鈎不掛天。
空霏漫野迥，浄綠浸江鮮。
何自有靈鵲，誰言無杜鵑。
倚風搔首意，窈窕若爲傳。
射洪道中二首·其二
作者：李流謙
朝代：宋

遠墟行藹藹，滯緒豁欣欣。
挾翠山能潤，矜晴草自薰。
墮鳶那及嘆，飛鷺可堪羣。
欲共江流說，滔滔故不聞。
對月戲簡坐客
作者：李流謙
朝代：宋

夜凉溪月等閒斜，半折寒蘆委雪花。
一葉與君從此逝，松江烟雨著浮家。
小孤二絕句·其一
作者：李流謙
朝代：宋

蜀犀無用苦奔忙，百尺江心如許長。
無數鸕鷀巢徹頂，只將險絕作尋常。
小孤二絕句·其二
作者：李流謙
朝代：宋

瑶池縹緲是吾家，嘗憶清觴覆九霞。
霧鬢風鬟天下飾，可須人世俗鉛華。
小息
作者：李流謙
朝代：宋

倦征當日午，小息散腰頑。
索酒初隨意，題詩自破顔。
不須通姓字，聊欲賞江山。
放蕩郊園樂，于茲稍稍還。
小重山
作者：李流謙
朝代：宋

輕暑單衣四月天。重來間屈指，惜流年。人間何處有神仙。安排我，花底與尊前。爭道使君賢。筆端驅萬馬，駐平川。長安只在日西邊。空回首，喬木淡疏煙。
山中遣興五首·其一
作者：李流謙
朝代：宋

數月携家住，幽栖引興長。
客中容懶散，夢裏過炎凉。
收網覺魚賤，酌泉知酒香。
主人真好事，詩債數能償。
山中遣興五首·其三
作者：李流謙
朝代：宋

游宦初聊爾，歸來亦暢然。
低回簿領縛，慚愧斗升牽。
元亮八十日，哥奴十九年。
人生重名節，富貴疾雲烟。
山中遣興五首·其二
作者：李流謙
朝代：宋

爛飲無賢聖，高歌有鬼神。
梵書渾味著，藥裹自心親。
朋友居山少，知聞到市新。
孤舟怯風浪，不出又經旬。
山中遣興五首·其五
作者：李流謙
朝代：宋

嗣聖承堯禹，圖書未見之。
兵威輕破竹，天意决占龜。
燕雀甘藜莠，蛟龍或沼池。
但令無戰伐，貧賤亦何辭。
山中遣興五首·其四
作者：李流謙
朝代：宋

日薄愔愔熱，江渾漫漫流。
蟬爲合尖響，燕作摻裾愁。
棗熟成羣打，禾登掃地收。
展眉欣一飽，八月又防秋。
山口阻風
作者：李流謙
朝代：宋

舟行常有性命憂，江風一動令人愁。
盤渦倒帆日方午，又作賈胡終日留。
淮山隔江看細小，淡掃修眉晚尤好。
岷峩行盡此江來，可是愛山心未了。
峽中賦百韻
作者：李流謙
朝代：宋

振奇欲何夸，頗疑造物者。
兩山擘其間，放此江東瀉。
不知太古前，宇宙孰坏冶。
疏鑿著夏書，固自人力假。
巨崖切漢起，入眼驚見乍。
影臨數州迥，根插九地隘。
積鐵老風雹，巨焰莫鎔化。
面惡駭夔魖，姿妍悅美奼。
城郭巧刻劃，屏障工組畫。
髻鬟直高綰，劍槊寒可□。
抗立擬分庭，孤撐獨稱霸。
駢羅紛兒孫，拱揖儼賓介。
盤空矯鸞鵠，飲溪走牛馬。
裂絞貫鈎鏁，翠項披絳帕。
碎礫星宿稠，亂石豹熊跨。
錢疊蘚暈重，鱗坼樹皮撦。
萬甓累如甃，一桉平若砑。
寬博敞壇墠，斜傾覆簷庌。
懸空疑崩欹，叢密苦蒙絓。
中斷路已盡，合處天無罅。
周遭窘漢圍，赤露經秦赭。
怒觜忽橫出，狂湍助喧駡。
突展壯士臂，交鋒報睚眥。
飛瀑綀垂素，響溜鍾調啞。
嵌窟誰剜刳，竅竇飽衝射。
陽光晝隠見，雲氣曉包藉。
燒餘通鳥耘，微缺有蝸舍。
婦肩頳背筐，樵指虛枯槎。
巖葩淺深雜，山木高低亞。
月黑吼饑虎，竹深見眠麝。
猿捷菓垂接，禽輕枝倒挂。
往者國柄分，羣雄用狙詐。
阻兵割方域，狂心各侈哆。
一夫比劍閣，百萬戈甲卸。
負固不一姓，强嬴殞函華。
王靈今一家，女織男耕稼。
溪魚肥入罾，村醪賤可貰。
舳艫日下上，何曾舍晝夜。
儒紳企榮途，行有不俟駕。
估客聚百貨，乘時沽善價。
載考江發源，其微酌杯斚。
坤軸聽回斡，陰機默操舍。
瀰漫衆流會，灌注一門下。
旁束狀殊窘，屢曲意不暇。
騰涌山合沓，飄濺雪飛灑。
峻迅出暫頃，澄渟或時且。
積油黯覆盎，征鼙浩飛瓦。
日月在吐納，雷電生叱咤。
蛟黿護老湫，鷗鳬狎淺汊。
涸澀苦窮冬，漩洑怖炎夏。
逆遡魄自褫，順涉心猶怕。
茫茫蒼溟浸，落落洞庭野。
萬折期必至，憤屈當一寫。
微官能我誘，里落腐鼠嚇。
三年客中都，唯了湖山債。
萬里徒往來，百艱每吁唶。
一灘一危恐，奔湍劇旋輠。
顛反常不持，疾風閃荷蓋。
百丈偶絕牽，刃交俄失靶。
山行避濤瀨，竟日勞髀胯。
假寐易成魘，驚呼亦多嗄。
瘦骨煩拄支，垢容招嗤怪。
忠信固憑倚，內省輒摧謝。
貝葉丐慈護，牲牢乞神嘏。
深愜唯壯觀，此殆天所借。
曩賢近交臂，佳境倒啖蔗。
夷陵憶文宗，小却寧芥慸。
孟韓有正傳，聖道識根派。
黄牛功配姒，法當祭之社。
輦石肆威怒，斯言吾久訝。
秭歸傍雲岑，地惡記人鮓。
重弔湘波魂，忠言棄土苴。
江蘺續遺些，異代稱屈賈。
寧胡憫國艷，可忍千金賣。
却笑效顰女，炙面不肯嫁。
巴東僅三戶，突兀著大厦。
一擲嘆老張，豈但震盲聵。
峩峩神女峯，索漠古臺榭。
纖辭穢高仙，宜誅未應赦。
行行到巫山，風煙鬰桑柘。
瞿唐送殘險，性命脫罟獲。
關頭躍馬帝，炷香重再拜。
鄉音近嶓岷，歸夢繞松檟。
韓公喜見蝎，正比怒嗔蠏。
人情有奪移，適意固暫快。
妻孥知我還，歡呼及姻婭。
僮奴潔衣褠，爭挈壺觴迓。
靈鵲占吉噪，金蟲綴寒灺。
掃我釣魚石，整我插書架。
棧羊撥香糈，蔬畦剪霜芥。
萬事置勿問，但辦供客炙。
人生尋尺地，蟻宮共世界。
一斑僅豹窺，大庖姑蚋嘬。
就令十年讀，未勝行天下。
耳目異聞見，襟靈豁陋寡。
杜陵半九州，詩史入嘉話。
馬遷多經踐，有文資博雅。
吾慙筆墨斐，絲麻視菅蒯。
未能朋儔矜，粗足兒童詫。
尚及日南杯，呼春送臘蜡。
峽中重九以菊有黄華分韻得菊字
作者：李流謙
朝代：宋

江湖浪走嗟碌碌，往往佳時忘記錄。
今朝峽裏作重陽，節物雖同感殊俗。
終日懸憂湍瀨間，何人爲唱黄花曲。
尚喜樽罍餘舊醅，不然何以慰蕭索。
每思在家天氣好，一甕床頭撥寒綠。
欲熟未熟喚客飲，婦駡兒嘲醉不答。
只今那能問甜澀，况是名樽難重得。
晚行江干見籬落，小雨霏霏冒叢菊。
若從主人覓數枝，金英未吐心亦足。
歸插銅缾對清酌，營度肴蔬選橙栗。
茱萸在手花在頭，起舞狂歌忘爲客。
人情一種無貴賤，餘瀝猶能到僮僕。
淵明固是羲皇人，腰不可折带難束。
白衣大自勝督郵，千古因渠重斯節。
我行四方亦何事，此腹能須幾圭撮。
並頭鷄鶩不自厭，仰首高飛愧鴻鵠。
酒闌獨誦歸來章，醉面如頳背如沃。
巖桂堂
作者：李流謙
朝代：宋

湘峯峩峩湘水碧，萬古魚龍護冰魄。
荷衣芷佩凝秋霜，欲誦遺章髮先白。
天生草木預何事，乃與騷人同一骨。
今人古人共磨滅，惟有芬香埋不得。
主人手植雙桂樹，寧爲嬖玩娛燕席。
亦知蘭鮑隨所化，勉進修名比馨潔。
繞除霏霏風襲予，欲參靈螭駕寥闃。
陳辭重華弔屈賈，酌以芳辛起湮鬰。
日暮美人期未來，霧濕烟低花蔌蔌。
巫山一何高七絕·其一
作者：李流謙
朝代：宋

巫山一何高，片片朝雲飛。
靈雨滿旗神女去，夜月吹笙神女歸。
巫山一何高七絕·其七
作者：李流謙
朝代：宋

巫山一何高，曉雨發黛青。
癡兒休作髻鬟看，浪起矛㦸生心兵。
巫山一何高七絕·其三
作者：李流謙
朝代：宋

巫山一何高，鸞停鵠飛舞。
上頭有路通紫霄，正恐朝元從此去。
巫山一何高七絕·其二
作者：李流謙
朝代：宋

巫山一何高，積翠擁陽臺。
欲向楚臣誅綺語，莫問襄王來不來。
巫山一何高七絕·其五
作者：李流謙
朝代：宋

巫山一何高，羽衣飄婀娜。
歸寧金媼到瑶池，爛熟蟠桃求一顆。
巫山一何高七絕·其六
作者：李流謙
朝代：宋

巫山一何高，駘蕩壺中春。
玄猿莫遣上山去，偷飲仙漿醉攪人。
巫山一何高七絕·其四
作者：李流謙
朝代：宋

巫山一何高，山空夜寥寥。
我有不餐烟火句，黄冠留作步虛謠。
師仁再用韻復作一首
作者：李流謙
朝代：宋

室中元自有天游，海內如何止九州。
送老只憑書萬卷，傳家不用橘千頭。
便當野服從逋客，未暇巍冠伴沐猴。
一動天文兒戲耳，苦煩天子訪羊裘。
平都山二首·其一
作者：李流謙
朝代：宋

慇懃雪色鹿，報我上空濛。
老鶴三山客，蒼松百歲翁。
洞雲浮地出，池水與江通。
仙榼無多酌，逡巡兩頰紅。
平都山二首·其二
作者：李流謙
朝代：宋

福地何蕭爽，真祠自杳冥。
棟梁傳曩昔，草木带仙靈。
霧市朝仍合，雲扉夜不扃。
天風吹玉磬，應是誦黄庭。
弔李允成知縣
作者：李流謙
朝代：宋

百年造化無遺力，霜雪十圍豈易得。
盲工操斤選樸樕，銅柯石根棄如擲。
嗚呼斯人何不淑，天畀之多人則嗇。
白眼千百碌碌子，老虎可縛蛟可馘。
神鋒屢染鷄鶩血，繞匣龍蛇夜悲泣。
英靈不合世間著，蟻宮歷游無半席。
不如收拾還山川，化爲球琳尚華國。
意氣偶合肝腸傾，手栽檀欒食予實。
至今歛翼蓬蒿中，不與燕雀同感激。
霜風吹愁愁更濃，屈折長虹玉三尺。
晨興攬衣發深省，古來精誠可裂石。
玄堂文成許見不，魚與熊掌當取一。
弔無爲照老三首·其一
作者：李流謙
朝代：宋

彈指超然一念初，從儒從佛兩蘧廬。
十年身走半天下，萬卷人稱行祕書。
故自高懷嫌入俗，不妨兒輩共憎渠。
臨行半偈如何道，裂轉虛空最起予。
弔無爲照老三首·其三
作者：李流謙
朝代：宋

六尺巖巖鐵石姿，可憐一病不支持。
荒榛半壠獨歸處，暝靄數峯無見時。
未割塵緣聊洒涕，欲尋陳迹但哦詩。
蕭蕭秋雨山中夜，負我他年對榻期。
弔無爲照老三首·其二
作者：李流謙
朝代：宋

記得三溪溪上春，瘦筇容我夜敲門。
一生幾見此人物，十日九從師笑言。
閒得得來非有意，冷湫湫去若爲論。
西山第一烟雲窟，好駐高人雪月魂。
張周倚下第作此唁之
作者：李流謙
朝代：宋

將軍百戰摧驕虜，向來射石如射虎。
分封不得一丸土，晚歲功名成夢語。
古來志士窮者多，唾壺擊碎奈命何。
平生道力輕羣魔，巨艦豈肯摇微波。
大千與我俱幻爾，是中無處容悲喜。
西方仙人不可詆，破除憂患正須此。
彥博歸自劍陽其家梅已半落作詩見示因次其韻·其一
作者：李流謙
朝代：宋

爲問春從何處歸，晚村烟雨細絲絲。
從來漏洩冤庭柳，點檢分明是此枝。
彥博歸自劍陽其家梅已半落作詩見示因次其韻·其三
作者：李流謙
朝代：宋

愛惜濃香恐過時，劉郎何事苦歸遲。
只應昨夜幽窗夢，飛到君邊未可知。
彥博歸自劍陽其家梅已半落作詩見示因次其韻·其二
作者：李流謙
朝代：宋

溪水泠泠欲雪天，風鬟霧鬢不勝寒。
定同子美鄜州月，應恨閨中只獨看。
彥博爲偷兒妄意作詩見貽次韻奉呈
作者：李流謙
朝代：宋

士窮百不諧，所向輒牆壁。
堂堂百代師，往往遭削跡。
閭閻侮出胯，逆旅或爭席。
雖然炯炯心，未易屈此膝。
閉門師唐虞，清風入吾室。
千古閲頃暫，八荒在几榻。
從教厭藜莧，筆端有冰雪。
出處雲行天，得喪駒過隙。
元龍吾畏友，萬卷破丘索。
抱耒耕莽蒼，天民所先覺。
平生湖海氣，脊梁硬如鐵。
方其抵掌時，南山虎可縛。
向來三年淹，聊以六月息。
自予得此士，不作肝膽隔。
隠然當一面，堅壘雄屹屹。
偷兒妄窺瞰，不用苦笞掠。
與之塵生甑，定自驚失色。
不知破衣中，照人一尺玉。
開門恭執贄，政恐子不欲。
因成一笑粲，莫放百憂集。
子敬愛氈青，何如我酒綠。
彥博見和暑中之作殊有新功復用韻謝
作者：李流謙
朝代：宋

風雅有正宗，太山視丘垤。
識者了珉玉，不爾遠堯桀。
咸韶久不作，日月遭薄蝕。
空谷閉窈窕，市倡矜半額。
誰知三百篇，學仙要仙骨。
二南俱賢聖，展卷神已接。
孝子或失愛，淑婦有不答。
微言出宛轉，幽憤破藴結。
側耳無絃音，策策風振葉。
少陵乃冢嫡，豈止論瓜葛。
涪翁異代友，俱作蟬蛻殻。
鼓旗付後山，掌股戯孟獲。
眼明見賢宗，我欲焚破篋。
明珠不易得，收功在勤苶。
一洗蛙與黽，騷壇許授職。
得小麑因戲作
作者：李流謙
朝代：宋

傾江釀斗秫，未啻俗之醨。
向來故疎慵，重此百憂罹。
杜門不復出，出亦將從誰。
山氓過予言，刈樵得雛麑。
適我藪澤念，亟買不論貲。
斷乳無幾日，疎毳未傅皮。
檻牢異林壑，恐作南冠纍。
解縛非予靳，弱質叵自持。
罦羅竹節稠，失脚悔可追。
泠泠溪流甘，蔚蔚庭草肥。
人生一飽耳，八荒吾庭幃。
我自不亂羣，爾能忘土思。
馴狎不違性，長大儻有期。
充庖斷勿憂，巾車薄勞之。
南山與北澗，伴我歌紫芝。
張陳慨中畫，管鮑謬己知。
新交不更添，歲寒端自茲。
從人借馬鈍甚戲作
作者：李流謙
朝代：宋

一馬如坎蛙，爬沙鈍無比。
長繩掣欲斷，大箠折三四。
郵亭只數尺，對面不能至。
我聞穆天子，八駿日千里。
邀汝託後車，笑云勿相戲。
從馮黎州飲梅林以山谷舊時愛酒陶彭澤今日梅花樹下僧分韻賦詩得時字
作者：李流謙
朝代：宋

巾冠墮城府，桔槔無休時。
胸脾貯黄埃，非復林壑姿。
涎流方外勝，秦人望軒羲。
萬金買閑日，駕言一紓眉。
冒踏衆俊塲，更從百代師。
食魚得河魴，熊蹯佐其滋。
靉靉煙雨村，霜條出冰蕤。
烏鵲噪寒暝，玉立山差差。
置樽扶疎下，壽幹虬蛟馳。
落蘂不動塵，初無犀駭雞。
深酌起自勸，非族不在斯。
公行對宣溫，雲霧生攀躋。
能來玩墟落，匹馬却蓋麾。
蟠胸萬螮蝀，區寰眇毫絲。
以茲接羣動，白羽坐指揮。
笑彼豢外者，組紱爲之鞿。
他年駟馬還，梅花當十圍。
記此黄公壚，下車挽客衣。
未覺邈山河，一醉固大奇。
德廣至中途再示詩次其韻
作者：李流謙
朝代：宋

肩輿又作带星還，騎氣遥瞻晚度關。
已覺勝游同夢裏，不知秀色尚眉間。
鞭鯨浪欲浮滄海，賣鶴猶堪買好山。
幾日褰衣扣黄閣，雲腴重試鷓鴣斑。
忠州
作者：李流謙
朝代：宋

井邑雲根一聚村，尋詩來掃壁間塵。
此州惟有斷頭將，聖世初無棄梗人。
楓葉晚林終日醉，梅花臘嶠幾時春。
不愁過客當年淚，尊酒黄堂是舊隣。
感皇恩
作者：李流謙
朝代：宋

萬綠壓庭柯，雨晴煙潤。三尺金猊麝微噴。百花香暖，釀作九霞仙醞。祝君如此酒，年年飲。插額漢貂，垂腰蘇印。趁取如今未華鬢。三茅兄弟，總有丹臺名姓。蟠桃熟也未，教人問。
慈雲壁間有楊皓明叔崇寧甲申所題詩和者甚衆
作者：李流謙
朝代：宋

浮花眩眼朱成碧，關渠何事愁寂寂。
依舊漁竿入手來，老我江湖倦游客。
徑須一醉拋青春，校量細故非高人。
茂弘雅量本不爾，幾箑能障西風塵。
憫農
作者：李流謙
朝代：宋

秋苗掃地盡，春苗破土出。
尚當積陳陳，那得有菜色。
不知終年耕，未了一日食。
守令民父母，賤士但俛嘿。
憶樂季和
作者：李流謙
朝代：宋

理邃不可商，造極會其天。
因黥乃南面，挾璧顧屢歎。
安有鬼一車，藴疑在目前。
劃然解積凍，澌泮千丈淵。
吾嘗賞淮陰，能錄惡少年。
大勝答溪媼，奇勛此輿權。
水激可沃焦，酖毒懷與安。
夫君珍所持，射市吞煩冤。
束袂甘冥冥，一穴栖鰍鱣。
真宰技自癢，駕以風無邊。
背水得衆無，失駒約羣還。
三月春已深，穩下三峽船。
夔門有巨艦，談嬉障百川。
金華客五侯，氣力足由緣。
爲君誦伐木，三扣臨江舷。
懷李仲明·其一
作者：李流謙
朝代：宋

地曠空凝結，江清悅見聞。
娟娟初上月，漠漠未歸雲。
魚樂能忘釣，鷗閒故念羣。
桂旗風不度，却立詠湘君。
懷李仲明·其二
作者：李流謙
朝代：宋

斜暉放船好，晚吹得凉多。
星斗窺深酌，魚龍答浩歌。
乾坤身半老，湖海意如何。
夙昔紉蘭約，遲君肯重過。
戲貽秋泉子
作者：李流謙
朝代：宋

桂椒發芳辛，水泉佐澄潔。
風味可人哉，醖藉固佳客。
清非伯夷隘，和異柳惠褻。
壺子與俱來，表裏清徹骨。
素魄吸沆瀣，枯腸濯埃𡏖。
東家欲毋我，漆園强齊物。
物我儻未融，平地森劍㦸。
非秦亦非越，有國名建德。
恬流不須航，坦逕無轍迹。
笑渠秉周禮，况復用蕭律。
聚糧適千里，叱馭履九折。
勸君反爾轅，神尻徐而疾。
伯倫駕予車，元亮脂我轄。
胚渾未兆前，羲軒乃叔末。
戲贈智淵師二偈·其一
作者：李流謙
朝代：宋

芙蕖元不植高原，插向紅爐色更鮮。
拖取門前擔糞漢，滿堂金玉富熏天。
戲贈智淵師二偈·其二
作者：李流謙
朝代：宋

江北江南喧世界，陪了草鞋多少錢。
嚇得小兒成底事，何如參我竹匕禪。
投晁子止制置三首·其一
作者：李流謙
朝代：宋

讀書萬卷破，轉物一機神。
道德欣爲御，文章妙斲輪。
聖賢同一處，天地要彌綸。
汗簡窺千古，從來只數人。
投晁子止制置三首·其三
作者：李流謙
朝代：宋

西南雄節制，人物妙鑪錘。
舐鼎非無意，登門獨恨遲。
正期雲觸石，會見菌成芝。
不信酬恩事，君看左顧時。
投晁子止制置三首·其二
作者：李流謙
朝代：宋

吳甸七千里，坤垠六十州。
宸心寬北闕，老子在西樓。
召伯出分陝，衛公歸相周。
衮衣人愜意，重爲雪山愁。
抵家
作者：李流謙
朝代：宋

何地非吾土，故鄉情未忘。
掀眉對兄弟，酌酒話行藏。
拜墓色不愧，逢人語更狂。
梅花相待發，好在細思量。
抵簡池呈元質進孺二首·其一
作者：李流謙
朝代：宋

持此迂愚漫浪身，忍慙一出竟何營。
枕邊客意兼寒意，門外溪聲似雨聲。
易辦蓬蒿三畝宅，可無藜莧一杯羹。
青衫豈是官人樣，白鳥私憂說敗盟。
抵簡池呈元質進孺二首·其二
作者：李流謙
朝代：宋

竹生稚子鶴生雛，重到君家舊隠居。
病後苦無多酌酒，別來唯有自鈔書。
身方逐食從飄蕩，學久師心恐闊疎。
慚愧故人相念意，欲行爲我少躊躇。
招黄太博飲
作者：李流謙
朝代：宋

從來官職慣如冰，便是青衫行脚僧。
去歲離家今日是，故人招隠幾時能。
早衰鬚鬢逢人問，太拙形模引世憎。
均在客中誰作伴，如何不共醉騰騰。
拜嵩次山塔
作者：李流謙
朝代：宋

向來契分膠投漆，一日不見真若失。
那知遂作死生分，屈指五年飛鳥疾。
詩人猶誦碧雲句，老衲來尋金鎖骨。
亭亭孤塔蔽榛莽，下馬焚香涕橫集。
烟林霧草不供愁，坐對青山搔短髮。
亦知電露難把玩，但聽漚泡自生滅。
歸來閉閣睡方美，杜宇一聲山月白。
挽安岳李令
作者：李流謙
朝代：宋

司馬家兒何等兒，家居令人撞壞之。
長嘯羯奴一繩縻，校三十里嗟已遲。
新亭收涕僅自支，下者朽棟當積危。
君看黄髮掩面時，此殆天意非人爲。
一時埃𡏖埋精奇，褐衣懷珍去而違。
老樵携畚動嶽祇，委體氈廬玉投泥。
向來捫虱氣吐霓，元子眼膜無金篦。
縱狼山林血黔黎，慘澹萬古關河悲。
先生異代論盛衰，使當若時未可知。
指揮王謝驅羣鷄，狂童豈勞折箠笞。
中興天子周宣齊，炳燿常武烝民詩。
囊封未報九地歸，恨無偉烈光鐘彝。
我思若人涕沾衣，太阿不如兩錢錐。
魚復陣石存遺基，故智猶爲豎子窺。
斯文未泯神所持，復有英雄發噓欷。
挽家夫人
作者：李流謙
朝代：宋

雷風畫羲文，藻蘋冠周篇。
房帷預何事，聖賢論本原。
婉彼淑靜姿，濯濯出水蓮。
擇歸令德配，映世高名懸。
己子與他子，義在亦乳然。
簞食或見色，千乘塵泥捐。
裙裾具此見，生子豈不賢。
鬼神發潛光，慈母令問傳。
當留千斛米，買酒澆青山。
挽張主簿
作者：李流謙
朝代：宋

嘗聞種德如種木，百年培壅猶不足。
君看牛羊踐履地，豈有寸椽撐破屋。
我方撮髮訪耆舊，已聞定國多陰德。
崑峯薦璧淵出珠，天敕百靈介多福。
後來源委誰導之，刊木濬川君有力。
一官縛死不須說，天定勝人理則必。
鵷鶵覽輝下其庭，一舉萬里羣鳥伏。
我耕我穫我其食，夸者流涎疑者奪。
桃李蔭繁春不留，瓊瑰夢斷月空白。
煌煌貂冕侈殊渥，尚冀他時賁幽宅。
死而不忘誰者是，嗚呼公乎妥沈魄。
挽張主簿·其一
作者：李流謙
朝代：宋

百里桑麻地，春風鼓舞中。
隨軒一犁潤，折獄片言功。
小試已無敵，晚成應不同。
他年循吏傳，亦足慰途窮。
挽張主簿·其二
作者：李流謙
朝代：宋

楚楚桐孫秀，願交慚不量。
新詩吾退舍，前輩子登堂。
刮目鯨掀海，經年驥伏箱。
斯言儻不驗，我欲罪穹蒼。
挽張雅州·其一
作者：李流謙
朝代：宋

酣飽風烟德有芽，從來三㦸是張家。
翩翩羣從同時貴，落落高門一世華。
人自不欺寧用忍，身如可贖但空嗟。
路人泣指飛丹旐，猶憶雙旌卷暝霞。
挽張雅州·其二
作者：李流謙
朝代：宋

三年流落塞垣春，雪屋冰廬樂藻芹。
司業頗知憐鄭老，薛宣能不吏朱雲。
鶚牋重剡新如昨，蟻壤高眠喚不聞。
一掬壠頭知己泪，霜風吹墮白楊墳。
挽李子和知縣
作者：李流謙
朝代：宋

盤谷先生壇級尊，萬夫操槊輒歛魂。
黄堂晝嚴繞華㦸，往往君來客打門。
高談錯起風襲塵，醉眼相視月照樽。
歸來拊掌此快士，外無圭角中甚渾。
吾家宰樹已拱把，君亦荒殯生棘榛。
小阮弟兄吾所敬，霧谷養就虎豹文。
銜君至恩深到骨，手書盛德表九原。
遣奴持送急開讀，字字璀爛光瑶琨。
兼金餽魚客何陋，寶玉圍腰吾敢嗔。
九牛未可一毛數，大壑才以半缶論。
嶄然二雛亦奇俊，造物兩眼如許明。
由來孝弟動鬼神，宦學所自爲根源。
向來施設本此耳，欲著吾說聽者驚。
春風相送綠草野，爲君一慟河漢翻。
挽楊彥序
作者：李流謙
朝代：宋

長憶君家得雋多，庭前桂樹想婆娑。
岱雲觸石才膚寸，溟浸稽天但一波。
頗欲弛韝觀縱擊，可堪伏櫪起悲歌。
人生泡焰都難據，惟有豐碑屹不磨。
挽沈夫人
作者：李流謙
朝代：宋

人道孝爲大，斯言俗之砭。
簪緌顙猶泚，乃能出閨簾。
逶迤竟潛通，姑慈霽霜嚴。
老禪入宵夢，薄雲爲之殲。
浄心正覺成，妙解脫妄粘。
寶蓮託浄質，此理遥已占。
君看數珠輪，此句吾爲拈。
挽王夫人
作者：李流謙
朝代：宋

維古女士都可見，過眼絕無一佳傳。
客來授我一編書，疾讀不知雙涕泫。
夫人有子鳴斯文，吾從崑崙識河漢。
胸中能貯百卷書，此豈只用裙襦看。
前朝大老尊夫人，鬼蜮不量作兒玩。
寒心仰屋竊嘆語，志士如今刀斫案。
唐安治中祿不薄，十畝東湖紅爛漫。
輕車在門忽折軸，恨如秋江盛不滿。
史筆在手吾宗英，寧愛一詞沒彤管。
人生八十善可書，好夢仍長不爲短。
挽王隠君
作者：李流謙
朝代：宋

仁田義鉏德其種，晚歲坐看苗幪幪。
先生一去不可識，但喜郎君實麟鳳。
一綫微言驚道喪，九鼎斯文頼君重。
聖門濤瀾無畔岸，我嘗操舟怯奔湧。
中流奪魄不敢進，亂流而濟渠甚勇。
射鼷强弩勿妄發，彈雀明珠戒輕用。
峩冠進之白玉堂，天高會借長風送。
細尋耒耨竟誰力，銍艾猶傳掛丘壠。
朝來示我幽宮刻，再拜整冠輒成誦。
乃知先生一世士，學如荀揚文屈宋。
四邊海宴中國尊，已嘆銅駝沒荒茸。
轉頭飲馬長城下，共指先幾世爭竦。
竟不一官止韋布，大澤深丘老梁棟。
岷江濫觴固未快，末流與海爭澒洞。
我聞天窮不再世，卜以郎君言必中。
九京幽幽復何憾，一杯徑往澆餘痛。
薤歌嗚咽不成聲，但覺風乾雲亦凍。
挽秦國夫人·其一
作者：李流謙
朝代：宋

鸞衿榮翠栝，璇魄媚方流。
慶襲高華出，賢供窈窕求。
靈光分婺照，靜質肖坤柔。
閨闥關何事，風人美造周。
挽秦國夫人·其三
作者：李流謙
朝代：宋

華笄諧淑配，綠髮負平生。
桃李春如寄，鷗鷳夢不驚。
周婺慚絕識，蜀寡讓孤情。
口授天人學，寒窗伴短檠。
挽秦國夫人·其二
作者：李流謙
朝代：宋

賚說端由帝，生申未許崧。
神功資鍊石，吉夢託占熊。
赫赫扶天業，堂堂浴日忠。
芝麟昭聖瑞，何力贊元工。
挽秦國夫人·其五
作者：李流謙
朝代：宋

露蓮秋沼瑩，霜月曉潭空。
褕翟翻經外，塵泡隠几中。
禪心安瘴嶠，結習謝雲櫳。
五頌分明說，癡人耳自聾。
挽秦國夫人·其六
作者：李流謙
朝代：宋

久矣鴻飛渚，翩然鴈字峯。
九重疏異渥，萬里合幽封。
引柩烏銜壤，馴阡鹿護松。
他時人下馬，有子是夔龍。
挽秦國夫人·其四
作者：李流謙
朝代：宋

伴渙方興日，憂危未决前。
僞書知莽詐，新歷斷周延。
冰作羣疑泮，風從一語傳。
龜靈無此識，上智炳機先。
挽程子山侍講
作者：李流謙
朝代：宋

我昔先君子，爲公義林引。
論儒摘寡要，太史固坐井。
期公非苟知，力行福黎蠢。
螭坳千載逢，鳳池一跬近。
獨妍當衆媸，隠憂觸羣慍。
頗覺游梁倦，終成弔湘恨。
聲名出寒餓，圭組憎薄命。
綸言表厄陳，衮札囊束筍。
傳家侈榮渥，尚足破孤憤。
腸折八哀詩，涕墮五君詠。
長歌餞公歸，木脫西風勁。
挽費檢正·其一
作者：李流謙
朝代：宋

鈎深三古學，遇合百年機。
垂上青雲去，仍完白璧歸。
功名身易老，豪傑意多違。
鼎臠留餘啖，蒸青有發揮。
挽費檢正·其三
作者：李流謙
朝代：宋

憶作荆州客，多慚鮑叔知。
蒼黄懸榻地，慟絕盖棺時。
映睫餘殘淚，親膚有近期。
空山那得去，倚杖鬢如絲。
挽費檢正·其二
作者：李流謙
朝代：宋

瑶墀隣近侍，華㦸老方州。
閉閤人無訟，凝香歲自秋。
凶衰乘鵩集，涕淚感麟休。
古佛知公恨，涪江不盡流。
挽郭敦復
作者：李流謙
朝代：宋

太少城中斂板初，識公鸞鵠自清癯。
持心要是忠厚者，遇事决非章句儒。
豺豹欲前終落爪，參辰無地可彎弧。
他年白鶴同歸否，猶有髯龍老未枯。
挽黄思忠
作者：李流謙
朝代：宋

千章擇一木，工竟不善斲。
不如路傍棘，藩圃盜可却。
故友心破碎，真宰竟錯莫。
門生有侯芭，灑涕傳絕學。
放魚
作者：李流謙
朝代：宋

溪媼雙魚入手中，鬐鬛不摇猶眼紅。
咫尺波濤即胡越，不忍觳𧥆人心同。
小舟自放清江側，爲龍何以報我德。
只須旱歲活焦枯，不用明珠光的皪。
數醉
作者：李流謙
朝代：宋

清秋無所爲，遇酒時一醉。
醉則遺形骸，兀然外天地。
塵世多得失，古事有興廢。
更復不快飲，徒爲亂人意。
屈原貴獨醒，賈誼每流涕。
二子竟中夭，惜哉且自棄。
蒼苔晚雨濕，紅葉北風厲。
樂鄉聊可謀，悲秋豈吾志。
文南朱使君葬其故人鈐兵李侯士大夫高其風義作詩美之亦賦一首
作者：李流謙
朝代：宋

翻手爲雲覆手雨，自昔嘗聞少陵語。
年來雅道更蕭颯，反眼朋游成越楚。
便當續草絕交論，誰與重尋懷舊賦。
一洗衰風振頹敗，我爲使君高此舉。
故人流落死未葬，藁殯蕭蕭泣行路。
破棺露骨沙草秋，紙錢號風白日暮。
傷心重念百年交，洒涕親營一抔土。
送喪不煩司隸傳，擇地當鄰烈士墓。
龜趺大字日星煥，馬鬣新封鬼神護。
恩流枯胔河海深，氣激頑夫金石沮。
漬綿高義古所尚，掛劍初心吾敢負。
張陳未死已相賊，笑彼安能保身後。
九原可作定慨然，想見沾衿淚如注。
清溝突起驚創見，繡被吹來自何許。
區區論報未足道，此段徒能戲兒女。
滄溟可涸山可磨，我詩自可傳千古。
文約既行復作此送之
作者：李流謙
朝代：宋

登山臨水遠送君，征鴻掠天不堪聞。
臨岐握手惜此別，車已載脂僕在門。
驪歌未殘心欲動，剪燭夜談如昨夢。
茂林已掃山陰迹，地黄猶注床頭甕。
明朝咫尺隔滄溟，烟波渺渺迷羌津。
我亦歸來念離索，孤坐手取柏子焚。
君絕畛畦我平易，肝膽相傾無復諱。
春風萬斛撒金蓮，遲君更作連宵醉。
文約用韻請別作此留之并柬簽判李丈
作者：李流謙
朝代：宋

平生心知我與君，餘子碌碌耳未聞。
相思輒命嵇呂駕，醉飲仍開孟公門。
山城牢落情易動，翻然便作思家夢。
笑言伏臘未一有，歸辦黄虀三百甕。
君才何止吞四溟，新詩誦過牙生津。
猗那清廟復在眼，此作未許秦火焚。
吾家丈人似居易，落筆成章了無諱。
相從更作百篇詩，且盡中山千日醉。
新灘三首·其一
作者：李流謙
朝代：宋

叢祠風俗尊淫祀，灘戶生涯利客船。
儵忽未興酬德意，不知曾有此山川。
新灘三首·其三
作者：李流謙
朝代：宋

蜀船南來去未休，吳船西上到沙頭。
人生能著幾兩屐，三峽風烟替往愁。